11:42 - 23/01/2022 1290 جار خوێندراوەتەوە\nكه‌شناسی هه‌رێم رایگه‌یاند، له سبه‌ینێوه شه‌پۆلێكی دیكه‌ی به‌فر و باران ناوچه جیاوازه‌كانی هه‌رێمی كوردستان ده‌گرێته‌وه.\nبەڕێوەبەرایەتیی گشتیی کەشناسی و بوومەلەرزەزانیی ھەرێمی کوردستان، پێشبینییەکانی کەشوھەوای بڵاو کردەوە و به‌پیی پێشبینییه‌كان، ئەمڕۆ لە هه‌ولێر، دهۆك، كه‌ركووك و هه‌ڵه‌بجه ئاسمان ساماڵ ده‌بێت، له سلێمانیش ئاسمان ساماڵ و په‌ڵه‌هه‌ور ده‌بێت.\nکەشناسیی ھەرێمی کوردستان ئەوەشی خستووەتە ڕوو، سبەی دووشه‌ممه 23/1/2022، لە هه‌ولێر، سلێمانى، كه‌ركووك و هه‌ڵه‌بجه ئاسمان ساماڵ و په‌ڵه‌هه‌ور ده‌بێت، له هه‌ندێك ناوچه نیمچه‌هه‌ور ده‌بێت، له دهۆكیش ئاسمان نیمچه‌هه‌ور ده‌بێت، پاشان بۆ هه‌ورى ته‌واو ده‌گۆڕێت، ئه‌گه‌رى تێكه‌ڵبوونى به‌فر و نمه‌باران هه‌یه، له ناوچه شاخاوییه سنوورییه‌كانى پارێزگاكه ئاستى به‌فربارین زیاتر ده‌بێت.\nكه‌شناسی پێشبینی كردووه، سبەى لە سنوورى پارێزگاى دهۆک و بەشێک لە ناوچە شاخاوییە سنوورییەکانى پارێزگاى هەولێر، نمەباران بە تێکەڵى لەگەڵ بەفربارین لە ماوەى چەند کاتژمێرێکدا ده‌بارێت، بۆ ماوه‌یه‌كى كورتخایه‌ن كه‌شێكى ناجێگیر ده‌بێت.


د. عه‌بدوڕه‌زاق شمه‌ری: ئه‌مه‌ریكا له عێراق هیچ نییه و ئێران براوه‌یه\nبه‌هۆی جیاوازی خواست و ئامانجی سه‌ركرده‌كانیان و نه‌بوونی یه‌ك پڕۆژه له دوای 2003، سووننه‌ی عێراق تووشی په‌رته‌وازه‌یییه‌كی گه‌وره بوونه‌وه و به‌ره‌و ئاراسته‌ی جیاواز رۆشتن، د. عه‌بدوڕه‌زاق شمه‌ری ئه‌مینداری گشتیی گردبوونه‌وه‌ی هێزه‌كانی عێراق بۆ رزگاربوون، له دیمانه‌یه‌كی "وشه"دا باسی دۆخی ئێسته‌ی عێراق و چاره‌نووسی ئه‌و خواسته‌ی سوننه له عێراق ده‌كات كه بۆ دروستكردنی هه‌رێمێك هه‌یانبوو.\n*له سایه‌ی ئه‌و ته‌نگژه و تێكئاڵاوی و تێكه‌ڵیی فایله‌كانی دۆخی عێراق، چی ده‌بینن، چی له عێراق روو ده‌دات و داهاتوو چی ده‌بێت؟\nئه‌وه‌ی زانراوه عێراق له دوای ساڵی 2003وه له‌وه‌ته‌ی ئه‌نجوومه‌نی فه‌رمانڕه‌وایی هاته دامه‌زراندن، سیسته‌می فه‌رمانڕه‌وایی له عێراق ده‌ستی كرد به گۆڕانكاری له ده‌وڵه‌تێك له‌سه‌ر بنه‌مای هاوڵاتیبوون بۆ ده‌وڵه‌تێكی تر له‌سه‌ر بنه‌مای به‌شبه‌شێنه‌ی تایفی و ئه‌تنی و به‌ڵگه‌یش له‌سه‌ر ئه‌وه ئه‌نجوومه‌نی فه‌رمانڕه‌وایییه كه له‌سه‌ر بنه‌مای سێ پێكهاته‌یی دیاری كرا، ئه‌وانیش شیعه كه ئه‌وكات بوونه خاوه‌نی 13 ئه‌ندام و سوننه كه بوونه خاوه‌نی شه‌ش ئه‌ندام و كورد كه پێنج ئه‌ندامیان هه‌بوو، بۆیه له‌و ساته‌وه سیسته‌مه‌كه بۆ به‌شبه‌شێنه گۆڕا و ئه‌وه‌یه كێشه‌ی گه‌وره كه عێراقی گه‌یانده ئه‌م رۆژه.\n*ئێسته عێراق له به‌رده‌م هه‌ڵبژاردندایه و لیست و هاوپه‌یمانی بۆ به‌شداریكردن خۆیان ئاماده كردووه، به‌ڵام چی نوێ و گۆڕانكاری، به به‌راورد به هه‌ڵبژاردنه‌كانی پێشتر هه‌یه له رووی پڕۆگرام و ده‌موچاوه‌كانه‌وه؟\nمن سه‌یرم به‌وه دێت سیسته‌می فه‌رمانڕه‌وایی له عێراق به دیموكراسی وه‌سف ده‌كه‌ن، به پێچه‌وانه‌وه بووه‌ته رژێمێكی ته‌واو دیكتاتۆری له‌ژێر په‌رده‌یه‌كی تایفی و ئه‌تنیكی، به‌ڵگه‌یش له‌سه‌ر ئه‌و قسانه ئه‌وه‌یه كه ده‌سه‌ڵاتدار له عێراق دوو پارتی سه‌ره‌كین، بێجگه له میلیشیاكان كه ده‌نگیان له‌سه‌ر هه‌مووان به‌رزه، هه‌موومان ده‌زانین كه له دوای 2003ه‌وه دوو حزبی سه‌ره‌كی هه‌ن ئه‌وانیش حزبی ده‌عوه وه‌ك نوێنه‌ری شیعه و پارتی ئیسلامی وه‌ك نوێنه‌ری سوننه كه فه‌رمانڕه‌وایی ده‌كه‌ن، هه‌رچی كورده ئه‌وان خاوه‌ن تایبه‌تمه‌ندیی خۆیانن، به‌ڵام بۆ عه‌ره‌بی عێراق ئه‌و دوو پارته ده‌سه‌ڵاتدار بوون، بۆیه سه‌رم سوڕ ده‌مێنێت كه وه‌سفی سیسته‌می فه‌رمانڕه‌وایی له عێراق به دیموكراسی ده‌كرێت یان گۆڕانكاری به‌ره‌و دیموكراسی ده‌بێت.\n*تا چه‌ند گه‌شبینن به دۆخی عێراق له سایه‌ی ئه‌و پرۆگرام و ئه‌جیندایانه‌ی هه‌ن و بانگه‌شه‌یان بۆ ده‌كرێت؟\nدۆخی عێراق به جۆرێكه ناتوانرێت بێته گۆڕین و رووناكییه‌ك له ئاسۆكه‌یدا ببینرێت، تا ئه‌وكاته‌ی سیسته‌می فه‌رمانڕه‌وایی له‌سه‌ر بنه‌مای هاووڵاتیبوون بنیات نه‌نرێت، به‌بێ ره‌چاوكردنی لایه‌نی تایفی و ئه‌تنی، دووه‌میش تا ئه‌وكاته‌ی ده‌وڵه‌ت نه‌توانێت ده‌سه‌ڵاتی خۆی به‌سه‌ر چه‌كی ده‌ره‌وه‌ی ده‌سه‌ڵات و یاسا بسه‌پێنێت كه ئه‌وه‌یش ئه‌گه‌ر حكوومه‌ت خاوه‌ن بڕیار و ئیراده بێت سه‌خت نییه جێبه‌جێكردنی، به‌ڵام هه‌مووان ده‌یزانن كه حكوومه‌تی به‌غدا له‌وه‌ته‌ی 2003ه‌وه تا ئه‌م ساته‌یش حكوومه‌تێكی ئیراده زه‌وتكراوه و ئه‌وه‌ی به كرده‌نی فه‌رمانڕه‌وایی عێراق ده‌كات له به‌غدا نوێنه‌ری باڵای ئێرانه، نه‌ك ئه‌وه‌ی ناو نراوه سه‌رۆك وه‌زیرانی عێراق كه ئه‌وه‌ی لێره و له‌وێ پێی ده‌گوترێت جێبه‌جێی ده‌كات.\n*به‌ر له چه‌ند مانگێك پڕۆژه‌یه‌ك بۆ هه‌رێمی سوننه له هه‌ولێر خرایه روو له‌لایه‌ن ژماره‌یه‌ك له كه‌سایه‌تی و لایه‌نه سوننه‌كانه‌وه، ئه‌و پڕۆژه چی به‌سه‌ر هات؟\nپڕۆژه‌كه تا ئێسته‌یش هه‌ر ماوه، به‌ڵام دوای كرده سه‌ربازییه‌كان و رووداوه‌كانی كه‌ركووك، ساردبوونه‌وه‌یه‌ك هه‌یه له‌وباره‌یه‌وه، ئه‌گه‌رنا تا ئێسته‌یش پڕۆژه‌كه هه‌ر ماوه و ئه‌وكاته‌ی ده‌رفه‌ت گونجا، ئه‌وه پڕۆژه‌كه‌مان راده‌گه‌یه‌نین و بۆ ئێمه بووه‌ته پڕۆژه‌یه‌كی ستراتیجی.\n*ئێسته چه‌ندان لیست بۆ هه‌ڵبژاردنی عێراق ئاماده ده‌كرێن و ره‌نگه هه‌ست به‌وه كرابێت شیعه ئه‌وه‌یان بۆ به‌رژه‌وه‌ندیی خۆیان به‌كار هێناوه، تۆ چۆنی ده‌بینیت؟\nپێشتر گوتمان و وریاییمان له‌باره‌یه‌وه دا كه ئه‌گه‌ر هه‌ڵبژاردنه‌كان دوا نه‌خرێن و له واده‌ی خۆیدا كرا، ئه‌وه مانای وایه پێكهاته‌ی شیعه له ناوچه‌كانی سوننه سوود وه‌رده‌گرێت و ئه‌وان ئاماده نه‌بوونی ئاواره و راگوێزراوه‌كان ده‌قۆزنه‌وه كه زیاتر له سێ ملیۆن سوننه‌ن، ئاماده نابن له هه‌ڵبژاردنه‌كان و شیعه و نزیكه‌كانیان ده‌توانن له‌و پارێزگایانه‌ی ئه‌و ئاوارانه‌ی لێیه، ده‌نگ بێنن.\n*تا چه‌ند ئه‌جیندای ده‌ره‌كی له عێراق ئاماده‌یه و كاریگه‌ره بۆ سه‌ر بڕیار و حكوومه‌ت و پرۆسه‌ی سیاسی و هه‌ڵبژاردن و داهاتووی عێراق؟\nمن سه‌رم سوڕماوه كه ده‌ڵێین چه‌ند ئه‌جیندایه‌ك، راستییه‌كه‌ی یه‌ك ئه‌جیندای یه‌ك ده‌وڵه‌تی ده‌ره‌كی هه‌یه نه‌ك چه‌ند ئه‌جیندایه‌ك، ئه‌ویش ته‌نیا ئێرانه، راسته ئه‌مه‌ریكا له 2003ه‌وه عێراقی داگیر كردووه، به‌ڵام ئێسته ئاماده‌بوونی ئێران زاڵ بووه به‌سه‌ر ئاماده‌بوونی ئه‌مه‌ریكا له عێراقدا، بۆیه بڕیاری عێراق بڕیارێكی ته‌واو ئێرانییه و ئامانجه‌كانی ئێران له عێراق زانراوه كه به‌رپرسانی خۆیان رایانگه‌یاندووه به‌غدا وه‌ك پایه‌ته‌ختی ئیمپراتۆرییه‌ته‌كه‌مان گه‌ڕایه‌وه، بۆیه ئامانجی ئێران فره‌وانخوازییه كه خومه‌ینی هه‌ر له سه‌ره‌تای دامه‌زراندنی شۆڕشی ئیسلامی له ئێران رای گه‌یاند، ئه‌وكاته‌ی داوای هه‌ناردنی شۆڕشی ئیسلامی كرد، واته هه‌ناردنی رۆشنبیری و بیر و ده‌سه‌ڵاتی فارسی بۆ ناوچه‌كه.


دکتۆر عەبدولجەبار ئەلروفاعی: بەرگریکردن لە خودا لە پارێزگاریکردن لە ئازادییەکانی ئینسانەوە دەست پێ دەکات |\nHome چاوپێکەوتن دکتۆر عەبدولجەبار ئەلروفاعی: بەرگریکردن لە خودا لە پارێزگاریکردن لە ئازادییەکانی ئینسانەوە دەست پێ دەکات\non: ئه‌یلول 23, 2017 In: چاوپێکەوتن, سەرەکیNo Comments\nوەرگێرانی: شۆڕش ئەنوەر\nدکتۆر عەبدولجەبار ئەلروفاعی بیرمەندێکی عێراقییە و خاوەنی چەندین شەهادەی ئەکادیمیی باڵایە لەوانە دکتۆرا لە فەلسەفەی ئیسلامی و ماجستێر لە زانستی کەلام، خاوەنی دەیان کتێب و توێژینەوەی جۆراوجۆرە، لە گفتوگۆیەکدا کە لە ناوەندی ئافاق بۆ لێکۆڵینەوە و توێژینەوە بڵاو کراوەتەوە دکتۆر عەبدولجەبار ئەلروفاعی قسە لەسەر بەئینسانیکردنەوەی ئایین دەکات و پێی وایە کە بەرگریکردن لە خودا لە ئینسانی باوەڕداردا لە بەرگریکردن لە کەرامەتی ئینسان و پاراستنی مافەکانی ئینسانەوە دەست پێ دەکات.\nئاماژە بۆ ئەوە دەکات کە ״فەرامۆشکردنی مرۆڤ دیاردەیەکە لە توراسی موسڵماناندا بەدی دەکرێت״ باوەریشی وایە کە سەلەفییەت دژ و پێچەوانەیە بە ئینسانییەت.\nجەختیش لەوە دەکاتەوە کە دۆزینەوەی سەرچاوە ئینسانییەکان لە ئاییندا هەوڵێکە بۆ زیندووکردنەوەی وێنەیەکی ڕۆحانی ئەخلاقی ئیستاتیکی بۆ خوای گەورە.\nپ: چۆن لە بیرۆکەی یان زارەوەی بەمرۆییکردنی ئایین تێدەگەن؟\nدکتۆر عەبدولجەبار ئەلروفاعی: چەمکی بەئینسانیکردنی دین بەرەو پرسیاری ئەوەمان دەبات کە ئێمە چیمان لە (ئینسان و دین) دەوێ؟ چونکە چەمکی ئینسان و هەروەها چەمکی دینیش بەگوێرەی ئەو سیاقانەی کە لەفەزای خۆیاندان و ئەو مەرجەعییاتانەی کە هەیانە و ئەو تێڕوانینانەشی کە هەیانە بۆ ئەو جیهانەی کە دەبنە هەڵگری، جیاوازن.\nئەوەی من مەبەستمە لە بەئینسانیکردنی دین ئەوە نییە کە هەندێ بیرمەند بۆی دەچن کە پێیان وایە دەبێت دینیش وەک هەر دیاردەیەکی مرۆیی دابڕاو لە غەیری مرۆڤ لێکۆڵینەوەی لەسەر بکرێت، وەیان پێیان وایە کە هیچ پاساوێک وەیان لێکدانەوەیەک بۆ وجودی دین و پەرەسەندنی دین لە دەرەوەی جیهانەکانی خودی مرۆڤەوە نییە، وەک ئەوەی کە دین نیشانەیەکی ئاشکراودیاری مرۆیی بێت کە بشێت تەنها لە چوارچێوەی دیاردە مرۆییەکاندا لێی تێ بگەین، بەڵام ئومێدەواریشم کە واش بیر نەکرێتەوە کە ئەوەی باسم کرد مانای ئەوە بێت کە من داوای لێکۆڵینەوە و تێگەیشتنی دین بکەم لە دەرەوەی عەقڵ و زانست و مەعریفە و شارەزایی ئینسانەوە، هەروەها ناشمەوەێ بڵێم کە هەموو دینێک ڕاست و درووستە و جاڕی ئەوە بدەم کە هەموو دینێک سەرچاوەکەی وەحیێکی غەیبیانەیە، بەڵکو دەڵێم کە دین تەوقێکی ئەنتۆلۆژیی قووڵە بۆ ڕۆح تا پەیوەست بێت بە (ڕەها – موتڵەق)ێکەوە کە خۆی بۆ تەرخان دەکات و بەهۆیەوە بەرزوبڵند دەبێتەوە، جا ئەم ڕەهایە خودا بێت یان شتێک بێت کە عەقڵی خۆمان درووستی دەکات، هەر ئەم تەوقەشە تەفسیری ئەوەمان بۆدەکات کەچی تەفسیرێکی لۆژیکییە و چیش وێنەیەکی ساختەی (موتڵەق)ە!\nئەو بەئینسانیکردنەی دین کە من بانگەشەی بۆ دەکەم شێوازێکی ئامادەگییانەی (خودایەکی ڕوحی ئەخلاقی)یانەیە لە ژیانی ئینسان، بەمانایەکی تر بریتییە لە دیندارییەکی ئینسانییانەی ڕۆحانی ئەخلاقی کە پەیوەندی لەگەڵ خودا ناپچڕێنێت بەجۆرێک دین بکاتە دیاردەیەکی مرۆییانەی تەواو، هەروەک چۆنیش سرووشتی مرۆڤایەتی فەرامۆش ناکات و مامەڵە لەگەڵ ئینساندا ناکات وەک ئەوەی کە ئینسان تەنها ڕۆح بێت و بەس، بەڵکو هەرچی کەرەسەیەکی بەردەست لە زانست و مەعریفە و شارەزایی دەخاتەکار بۆ تێگەیشتنێکی درووست لە سرووشتی مرۆڤ، هەروەها لە چوارچێوەی ئەو تێگەشتنەشەوە هەوڵی دەسەبەرکردنی پێداویستییە جەستەییەکانی مرۆڤیش دەدات.\nبەئینسانیکردنی دین لەلای من واتا ئینسانیبوونێکی ئیمانیانە و ئیمانێکی ئینسانییانە کە وەک ئینسانیبوونێکی نائیمانیانە نییە کە هەندێ لە بیرمەندانی خۆرئاوا و خۆرهەڵات قسەی لەسەر دەکەن کە تێیدا ئینسانیبوون بریتییە لە بەسەنتڕاڵکردنی ئینسان و لەبیرکردنی خوا و بەخودا کردنی ئینسان!\nپێویستبوونی بەستنەوەی ئینسان بە ئیمانەوە دەگەڕێتەوە بۆئەوەی کە مرۆڤ وەک بونەوەرێک دەستبەرداری ژیانی ڕۆحیانە نابێت، هەروەها پێویست بوونی بەستنەوەی ئیمانیش بە ئینسانییەتەوە دەگەڕێتەوە بۆ پێویستی ڕزگاربوون لەو خوێندنەوە خورافی و توندوتیژانەی کە بۆ تێکستەکانی دین هەن کە مرڤ لەناو دەبەن و کەرامەتی ناهێڵن و ئیمانی لەبەریەک هەڵدەوەشێنن.\nبەرگریکردن لەخودا لە ئینسانی ئیمانیدا لە بەرگریکردن لە کەرامەتی ئینسان و پاراستنی مافەکانی ئینسان و پارێزگاریکردن لەئازادیەکانی ئینسانەوە دەست پێدەکات، چونکە ڕێگای ڕۆیشتن بەرەو خودا لەرێگای ڕێزگرتنی ئیسنان و ئاگالێبوون ڕێزلێگرتنییەوە دەبێت، بەجۆرێک ڕێڕەوەی ئیمان یەکسان دەبێت لەگەڵ ڕێرەوەی پاراستنی کەرامەتی ئینسان و پاراستنی ماف و ئازادیەکانی ئینسان، بەڵکو ئیمان ئەوکاتە دێتەدی کەخۆی تەرخان بکات بۆبەزەیی هاتنەوە بە ئینساندا، ئەمە بەئینسانکردنەوە ئینسان و پاراستنیشیەتی لە نائینسانییەتی ئینسان و ڕزگارکردنیەتی لە دەمارگیری و دەستدرێژی و توندوتیژی ئینسان، ئینسانییەتی ئیمانی بەرەو مانای ئەوە دەچێت کەیەک خوا هەیە هەروەها یەک مرۆڤیش هەیە، لەبەر ئەوە مرۆڤ مافە سرووشتیەکانی خۆی لەوەوە سەرچاوە دەگرێت کە مرۆڤەو بەس، لەسەر ئەم بنەمایەشە چەمکی هاوڵاتی بوون درووست دەبێت کە لێیەوە مافەکانی هەر هاووڵاتییەک لە مافە دینی و سیاسییەکان دەستەبەر دەبن!\nپ: ئەو پاڵنەر و هۆکارانە چین کە وامان لێ دەکەن کە ئێمە وەک جفاتێکی دینی ڕۆشنایی بخەینەوە سەر بابەتی ئنیسانیبوونییانەی دینی ئیسلامی و سەرلەنوێ کەشفکردنەوەی ڕەگوڕیشە بەهائامێزە ئینسانییەکانی، لەگەڵ ئەوەی کە ئەم دینە لە قووڵایی خۆیدا و لە ڕەسەنایەتییە بابەتییەکەیدا لەسەر چەندین بەها و پرەنسیپی ئینسانی دامەزراوە کە بە درێژایی هەموو مێژوو چەندین گەل و نەتەوە و شارستانییەتی زۆری مرۆڤایەتی باوەریان پێی هێناوە؟\nدکتۆر عەبدولجەبار ئەلروفاعی: ئەو تێکستە دینییانەی کە ئیسلامی لەسەر دامەزراوە، هەروەک تێکستی دینەکانی تر، بوونە ئیلهامبەخشی زنجیرەیەک لە تەئویل و لێکدانەوەی جیاوازجیاواز، وەک دەرهاویشتەی سەردەمە دوابەدوایەکەکانی ناو دونیای موسڵمانانیش و بەتێپەرینی زەمەنیش بڕێکی گەورەی تەئویل و لێکدانەوەکان بەسەریەکدا کەڵەکەبوون کە ناویان دەبەین بەزانستە ئیسلامییەکان یان کلتوری ئیسلامی، کەبوونەتە فەرهەنگێک بۆدارشتنەوەی ژیانی دینیانە لە ئیسلامدا، وەپلەبەپلەش ئەم تەئویل و لێکدانەوانەش لەقورئان دوور دەکەوتنەوە و قوتابییان و مامۆستایانیش لە باوەشی خوێندنگا و حەوزە دینییەکاندا لەناویاندا نقووم ببوون و زۆربەشیان ئەوەیان لەیادچووبۆوە کەئەم خوێندنەوانە پەراوێز و شیکردنەوەو کۆششکردنن لەتێکستە دینییەکان و بریتین لە تێگەیشتنی مرۆڤەکان بۆقورئان و سەربەمێژوون و سنووریان کات و شوین و زمان و کولتوری کۆمەڵگایە.\nلەبیرکردنی مرۆڤیش دیاردەیەکە لەناو زۆر لە کێڵگەکانی توراسی ئێمەدا بەدی دەکرێت، ئەمە لەزۆرێک لەبەرهەمەکانی فەرمودەناس و ڕاڤەکارانی قورئان وموتەکەلمین و فەقیهەکاندا دەبینین، ئەم دیاردەیەش هاوکار بووە لە سەپاندنی خویندنەوەیەکی توندوتیژی داخراوانە بۆ تێکستەکانی دین، کەنەک هەر ئینسان بە ناوی خوداوە نەفی دەکات، بەڵکو ژیانیش بەناوی دواڕۆژەوە ڕەت دەکاتەوە، ئاوەدانسازیی ئینسانی بەناوی جێنشینایەتییەوە ڕەت دەکاتەوە، ڕوح بەناوی تەکلیفەوە ڕەت دەکاتەوە، بەناوی فقهیشەوە ئەخلاق ڕەت دەکاتەوە، بەناوی بەندایەتیش بۆ خودا ئازادی ڕەت دەکاتەوە، بەناوی مافەکانی خوداوە مافەکانی مرۆڤ ڕەت دەکاتەوە، وە وێنەی ڕۆحانی ئەخلاقی و ئیستاتیکییانەی خودا بەناوی گەڕانەوە بۆ سەلەف و بەگژاچوونەوەی بیدعە ڕەت دەکاتەوە!\nسەلەفییەت بەو پێیەی کە شێوازێکی بیرکردنەوە و گوزارشتکردن و ڕەفتارە، لە هەموو دین و کولتوورەکاندا بڵاوە بەڵام لەم سەردەمەدا بە شێوەیەکی ترسناک هاتووەتە ناو ژیانی دینییانەی جیهانی ئیسلامی، بانگەوازی سەلەفییەت هەر بەدەزگا دینی و پیاوانی دینییەوە نەوەستاوە، بەڵکو پەڕیوەتەوە بۆ ناو هەندێ لە بیریاران و لێکۆڵەرەوانی هاوچەرخیش لە دونیای ئیسلامدا، ئەوان لێهاتوون لە لێکۆڵینەوە و بەکارخستنی ئاڕاستە و پرۆگرام و گوتە تازەکان لە فەلسەفە و زانستە مرۆڤایەتییەکان و زانستەکانی لێکدانەوە بە مەرامی پاساودان بە سەلەفییەت و کارکردن لەسەر فریودانی لاوان و گەنجان بەسەلەفییەت.\nسەلەفییەت دژ و پێچەوانە بە ئینسانییەتی ئیمانیە، چونکە سەلەفییەت شێوازێکی بیرکردنەوەیە کە ڕقەبەرایەتیی مێژوو دەکات و بەردەوام ئەوە دووبارە دەکاتەوە (هەروەک پێشتر وا بووە) هەمیشە سەلەفییەت دەست دەگرێت بە کۆمەڵێک گوتە کە سەر بە زەمەن و شوێن و مێژوو نین، لەبەر ئەوە زۆر بە توندی ڕووبەرووی هەموو پرسیارێک دەبێتەوەو دژایەتیی هەر بانگەوازێکیش دەکات بۆپێداچوونەوەو ڕەخنە و لەبێژنگدان و پشکنین، بەڵام ئینسانییەتی ئیمانی هاوتەریبە لەگەڵ واقیع، گوێ لە ئاوازەکانی بزاوتی مێژوو دەگرێت و هەوڵ دەدات کەفۆرمێکی ئیمان بەرهەم بهێنێت کە بگونجێت لەگەڵ ئەو ئاوازەوە دینداریەکیش بەرهەم بهێنێت کە دینداران ڕزگار بکات لەوەی کەنامۆ بن بەسەردەم و دەوروبەرەکەیان، ئەمەش بەوە دەبێت کە ڕابردوو تێپەڕێنین و ڕزگاربین لە وێنەی خودایەکی توندوتیژی خوێناویی جەنگاوەر.\nدۆزینەوەی سەرچاوە ئینسانیەکان لەدیندا هەوڵێکە بۆ زیندوکردنەوەی وێنەیەکی ڕۆحانی ئەخلاقی ئیستاتیکی بۆ خوای گەورە و ڕزگاربوون لە هەر وێنەیەک کە شێوازێکی توندوتیژ و خوێناوی و جەنگاوەرانە بداتە پاڵ خوای گەورە کەبەرهەمی سەردەمە جیاوازجیاوازەکانن، کەتێیدا وێنەی خودا وێنەی خودایەکە کەدەستی بەسەر عەرشەکەیدا گرتووە و مرۆڤی بەلاوە گرنگ نییە، لەبەر ئەوە سنورەکانی هەڵوەشاندوونەتەوە و باوەڕهێنان بەخۆی (خودا)ی تێکەڵ کردووە بەگوێڕایەڵی کردنی دەسەڵات و مل کەچ بوون بۆ دەسەڵات، بەو جۆرە وێنەی ئیمان و دینداری گرێدراوە بە بەکۆیلەکرانی مرۆڤ لەلایەن دەسەڵاتەوەو بایەخ نەدان بەکەرامەت و ئازادی و مافەکانی مرۆڤ، قووڵکردنەوەی ئەم وێنەیە و بڵاوبوونەوەی لە گوتە و قسە و فەتوا فقهییەکان، بووەتە هۆی ئەوەی کە زەمینەسازی هەبێت بۆ لەدایکبوونی داعش و خوشکەکانی لە ئەمڕۆدا و بەردەوامیش داعش دەخەنەوە، وە هێشتاش زۆر لە گەنج و لاوانی موسڵمان هیچ لە ئیسلام نازانن جگە لەوە نەبێت کە ئەو نووسەرانە نووسیویانە کە وێنەی خودایان ڕەنگڕێژ کردووە بە خوێن و بە کوشتار!\nپ: بەو ئیعتیبارەی کە ئامانجی دین ئینسانە و تەوەری کارای شارستانییەتیش هەر ئینسانە، پێگەی بەئینسانیکردن چییە لە فیکری دینی ئیسلامیدا لەسەر ئاستی یاسادانان و گوتاری فیکری ولەسەر ئاستی دامەزراوەکانی مافەکانی تاک و کۆمەڵگا؟ پاشان ئایا بیرۆکەی بەئینسانیکردنی دین خۆی لە خۆیدا چالاککردنێکی کرداری و گۆرەپانێکی بەپیت نییە بۆ لەیەکنزیکخستنەوەی نێوان زانستە مرۆییەکان و زانستە شەرعییەکان؟\nدکتۆر عەبدولجەبار ئەلروفاعی: ناتوانین ڕەگەزی ئینسانییانە لە دیندا ڕزگار بکەین بەبێ پرددرووستکردن لە نێوان زانستەکانی دین و زانست و مەعریفە ئینسانییە جیاواز جیاوازەکان، لە دینە ئاسمانیەکاندا هیچ دینێک لەدەرەوەی فەزای ژیانی مرۆڤ و شێوازی مامەڵەکردن لەگەڵ دەوروبەر و شێوازەکانی ژیانکردنەوە ئامانجەکانی بەدی نایەن، لەبەرئەوە دەبینین کەهەموو ئاینەکان لەسەر زەمین دەبنە زەمینی و مرۆیی و بەرجەستە دەبن لە ڕەفتار و دەستکەوتە جۆراوجۆرەکانەوە، کە لە داهێنانە عەقڵییەکاندا خۆیان نمایش دەکەن، بەڵام ئێمە تا ئەمڕۆش بەتوندی بەکارخستنی ئەو زانستە مرۆییانە ڕەت دەکەینەوە لە لێکۆڵینەوە و توێژینەوە و لێکدانەوەی دیاردە و گوزارشتە دینییەکان لە ژیانی کەسی و کۆمەڵایەتیدا، وە هەر هەوڵێکیش بۆ کارکردن لەسەرئەوە بە لە دین دەرچوون تۆمەت بار دەکەین.\nئەو لەیەکتر جیابوونەوەی نێوان زانستەکانی دین و زانستەکانی دونیا کە لەوەتەی چەرخی داڕووخانەوە لە جیهانی ئیسلامی بەمیرات بۆمان ماوەتەوە، هەروەها ئەو ئاڕاستە دەقگەرایانەی فەرموودەناسان و زاهیری و ئخبارییەکانی سوننە و شیعە و هەروەها هەڵوێستی دژدە بیرکردنەوەی فەلسەفییانە و کەلامییانە بەرەو ڕێگاگەلێکی داخراوی بردووین کە تێیدا ڕابردوومان لە ئێستادا دووبارە دەبێتەوە، هەنگاوێکیش نانێین تا دەگەینە کۆتایی و هەر لەو شوێنەشدا هەنگاوەکانمان کۆتاییان دیت کە لێیەوە دەست پێ دەکەین.\nئەم تەڵاقەی نێوان زانستە دینییەکان و زانستە دنیاییەکان، خۆبەدوورگرتن و هەستەوەرییەکی سلبی لە هەمبەر زانست و مەعریفە و شارەزاییە مرۆییە گەردونیەکان درووست کردووە، وەهمی ئەوەی لەلا درووست کردووین کە ئەوەی هەمانە بەسمانە و پێویستیمان بەوە نییە کە ئینسان دایدەهێنێت، وە بەڕۆیشتنی کاتیش ئەم هەستەوەرییە بووەتە نەخۆشی کە لە نەستی دەستەجەمعی ئێمەدا خۆی نقووم کردووە کە هەندێ جار لە شێوەی فۆبیا لە بەرامبەر هەر شتێک کە نایزانین و پێشتر ئاشنا نەبووە بەمیراتی ئێمە خۆی دەردەخات، هۆکاری ئەمەش بۆ شکستهێنانی جیهانی ئیسلامی دەگەڕێتەوە کە بەشدار نییە لە بەرهەمهێنان بەو ئەندازەیەی کە گونجاوە لەگەڵ قەبارەی دیمۆگرافیاکەی لە فەلسەفە و زانست و مەعریفە جۆراوجۆرە تازەکان، ئەگەرنا دەبێت بە چی هۆکاری ئەم شکستە ژیارییە لێک بدەینەوە؟ چۆن لەو قسە پڕوپووچانەی ناو توراسمان تێ بگەین کە شعوری ئێمە پڕ دەکات لەوەی کە ئێمە باڵاین بەسەر دین و کولتوورەکانی تر لە لایەک و لە لایەکی تریشەوە ئێمە دەستەوەستانین لەوەی بەشدار بین لە درووستکردنی ئەوەی جوان و دڵڕفێنە لە جیهاندا؟ وە چۆن ئەوە لێک بدەینەوە کە زیاتر لە سەدەیەکە نزیکەی ملیارونیوێک موسڵمان لە ئاهەنگەکانی نۆبێڵ غائیبین، لە کاتێکدا کۆمەڵگای بچووک بچووکی تر هەن بە چڕی و بەکاراییەوە لەم ئاهەنگانەدا بەشدار دەبن؟\nلەوانەشە لەم نەخۆشییەدا کە بووەتە ڕێگر، زۆربەی ئەو هۆکارە شاراوانە بدۆزینەوە کە لە پشتی لەباربردنی ئەو دەست پێشخەرییانەوەن کە لە سەدەی نۆزدەهەمەوە تا ئەمڕۆ بۆ نوێکردنەوەی بیرکردنەوەی دینی لە ئیسلامدا دەدرێن.\nکورد لە بەردەم لێکنزیکبوونەوەی تورکیا و ئێراندا\nلە یادی ڕاپەڕیندا باسی چی بکەین؟\nهازارد چارەسەرێكی نموونەییە بۆ ڕیاڵ مەدرید\nسیریل بە هەڵپەڕکێوە دەگەڕێتەوە


لە عێراق بۆنەیەكی دیكەی ئایینی كرا بە پشوو – تۆڕی میدیایی خەڵک\nبەشێكی زۆری پارێزگاكانی عێراق ڕۆژی پێنج شەممەی ئەم هەفتەیەیان وەك پشووی فەرمی بەبۆنەی “جەژنی غەدیر” ڕاگەیاند.\n“جەژنی غەدیر” یەكێكە لەو جەژنانەی، كە لەلایەن موسڵمانانی شیعە مەزهەبەوە لەدوای جەژنی ڕەمەزان و قوربان ساڵانە یادی دەكرێتەوە و بەپیرۆز سەیر دەكرێت، چونكە پێیان وایە “لەو ڕۆژە و بۆنەیەدا پێغەمبەر (د.خ) لەدوای گەڕانەوە لە حەج بڕیاری داوە ئیمامی (عەلی كوڕی ئەبو تاڵب) وەك جێنشینی خۆری دیاری بكات”.\nهەریەكە لە پارێزگاری دیالە و ژمارەیەك پارێزگای دیكەی ناوەڕاست و باشووری عێراق لە ڕاگەیەنراوی جیادا ئەمڕۆ بڕیاریادا سبەینێ پێنج شەممە وەك پشووی فەرمی بەبۆنەی “جەژنی غەدیر”ەوە دیاری بكەن.\n“جەژنی غەدیر” چییە؟\nئەو بۆنەیە لەلایەن پەیڕەوكارانی مەزهەبی (ئالوبەیت)، كە 12 ئیمام-ن و لە نەوەكانی حەزرەتی فاتیمە-ن (ر.خ) وەك دەژنێك سەیر دەكرێت و بەو بۆنەیەوە بە هەزاران كەس لە عێراق و گەشتیارانی وڵاتانی عەرەبی و بیانی ڕوو دەكەنە مەزارگە پیرۆزەكانی بەغدا و كەربەلا و سامەڕا و نەجەف.\nلە ڕۆژی 18ی مانگی زولحیجەی ساڵی 10ی كۆچی و كاتێك موسڵمانان لە گەشتی حەج دەگەڕانەوە، پێغەمبەر (د.خ) فەرمان دەكات لە شوێنێك كە ناسراوە بە (غەدیر خم) بووەست و لەوێدا چەند ئامۆژگارییەك بە موسڵمانان دەدات و ستایشی ئمامی (عەلی) دەكات بە تایبەتی و دەستی دەگرێت و بەرزی دەكاتەوە و لە بەردەم هەزاران موسڵماندا دەفەرموێت، “ئەگەر جێنشینێك هەبێت دوای من ئەوە عەلی كوڕی ئەبو تاڵیبە”.\n٨ نیشانە کە دەری دەخات بەرامبەرەکەت هیچ هەستی بۆت نییە و بەتەمایی مەبە\nخەڵك- وەزارەتی پەروەردەی حكومەتی هەرێمی كوردستان ساڵنامەی خوێندنی بۆ ساڵی خوێندنی ٢٠٢١-٢٠٢٢ بڵاودەكاتەوە و تەواوی وادەكانی ڕۆژانی خوێندن و پشوو،…\nڕۆژانی پشووی جەژنی قوربان زیادكرا\nخەڵك- حكومەتی هەرێمی كوردستان بڕیاریدا سەرتاسەری هەفتەی داهاتوو بەبۆنەی جەژنی قوربانەوە بكاتە پشووی فەرمی. بەپێی ڕاگەیەنراوێك، كە فەرمانگەی…\nحكومەتی عێراق بڕیارێكی بۆ دامەزراندن لە كۆمسیۆن دەركرد\n07 ئیلول 2021 7.26 pm\nخەڵك- ئەنجوومەنی وەزیران عێراق بڕیاریدا بە دامەزراندنی مامۆستایان و وانەبێژان و فەرمانبەران لە كۆمسیۆنی باڵای…\n26 ئیلول 2021 3.33 pm\nخەڵك- سەرەڕای ئەوەی لە بەشێكی زۆری شارەكانی عێراق دوو بۆ سێ ڕۆژ بەبۆنەی مەڕاسیمەكانی یادی چلەی ئیمام حسێنەوە…


لە لەندەن کۆنفرانسی ئاوەدانکردنەوەی عێراق بەڕێوەچوو\nلە شاری لەندەنی پایتەختی بەریتانیا، بە بەشداری شاندی کوردستان کۆنفرانسێک لەبارەی ئاوەدانکردنەوە عێراق بەڕێوەچوو.\nئامانجی کۆنفرانسی ئاوەدانکردنەوەی عێراق گەڵاڵەکردنی بۆچوونێکی پوخت و رۆشنە، کە ببێتە بنەمای کارکردنی هاوبەشی بەریتانیا و عێراقییەکان لە داهاتوویەکی نزیکدا بۆ ئاوەدانکردنەوەی ناوچەکانی شەڕ.\nسیروان محەمەد سەرۆکی ژووری بازرگانی و پیشەسازی سلێمانی ڕایگەیاند بارۆنێس نیكلسن، نوێنەری سەرۆكوەزیرانی بەریتانیا بۆ پرسی بازرگانی و ئاوەدانكرنەوەی عێراق پێی ڕاگەیاندین: ئامانجی بەریتانیا بازرگانی زیاتر و پەیوەندی بازرگانی تۆكمەترە، وەک زیاتركرنی هاوردە و هەناردەكردن بۆ هەردوولا. ئەم ئەنجوومەنە بۆ بونیاتنانەوەی عێراقی فیدراڵە بە هەموو ناوچەكان و بە هەرێمی كوردستانیشەوە".\nمحەممەد شەیاع سوودانی، وەزیری پیشەسازیی عێراق، کە بەشداری کۆنفرانسەکە بوو،رایگەیاند "لە لەندەن لێكتێگەیشتن و لێكنزیكبونەوەی زیاتر هەیە، لەگەڵ باڵیۆزی بەریتانیا لە بەغدا گەیشتینە ئەوەی كە دەرفەت و ئاسانكاری بكەین بۆ كۆمپانیا بەریتانییەكان کە هەندێكیان لەناو عێراق كاردەكەن و ئەوانی دیکەش هانبدەین وەبەرهێنان بكەن لە بازاڕەكانی عێراقدا".\nسەرۆکی ژوور ئاماژەی بەوەشدا بەپێی ئەو گفتوگۆیانەی لە کۆنفرانسەکەدا بەڕێوەچوون، بەریتانیا خۆی ئامادەدەکات بۆ وەرگرتنی رۆڵێکی گەورە لە عێراقی دوای داعشدا، بۆ ئەوەی کۆمپانیاکانی جێگەدەستیان دیاربێت لە نۆژەنکردنەوەی شارە وێرانبووەکانی شەڕ، لەو رێگەیەشەوە بتوانێ قورسایی سیاسی و دیپلۆماسی خۆی لەو وڵاتە دەربخات.\nهەرێمی کوردستانیش بە شاندێک، لەم كۆنفرانسەدا بەشدارن کە پێک ھاتون لە دكتۆر دارا جەلیل خەیات سەرۆكی یەكێتی ژوورەكانی بازرگانی وپیشەسازی هەرێمی كوردستان و سیروان محمد و ئەیاد حسن جێگرانی سەرۆكی یەكێتی ژوورەكانی بازرگانی وپیشەسازی هەرێمی كوردستان وبەیاوەری نەوزاد غفور و باقی محمد ئەندامانی ئەنجومەنی كارگێری یەكێتی ژوورەكانی بازرگانی، ئاوات محەمەد قائیمقایمی سلێمانی و کاوە علی کەریم جێگری پارێزگاری ھەڵەبجە بەشداریان كرد لەم كۆنفرانسەدا نەوزاد هادی، پارێزگاری هەولێر سەرۆکایەتی دەکات، بەشداری کۆنفرانسەکەی کرد و دەیەوێ پەیوەندییەکانی لەگەڵ بەریتانیا فراوانتر بکات.\nعوسمان شوانی، سكرتێری ئەنجوومەنی باڵای ئابووریی حكومەتی هەرێمی كوردستان ڕایگەیاند "ئەوەی روونكراوەتەوە لەلایەن شاندی هەرێمی کوردستان ئەوە بوو، كە چۆن هەرێمی كوردستان پەیوەندییەکانی لەگەڵ بەغدا باشتر كردووە كە دەبێتە رەوینەوەی ئەو نیگەرانییانەی پێشتر كۆمپانیاكان هەیانبووە ".


چەند گرفتێکى نێوان پارێزگاى سلێمانى و ئێران چارەسەر کران\n15/10/2020 31 جار خوێندراوەتەوە\nرۆژى دووشەممە 2020/10/12 ، بەڕێز ئازاد محەمەد ئەمین سەرۆکى ئەنجومەنى پارێزگاى سلێمانى، بەشدارى کۆبوونەوەیەکى کرد کە لەسەر راسپاردەى بەڕێز قوباد تاڵەبانى جێگرى سەرۆکى حکومەتى هەرێم و بەسەرپەرشتى بەڕێز لیوا چەتۆ ساڵح بریکارى وەزارەتى ناوخۆ و ئامادەبوونى سەرکونسوڵی کۆمارى ئیسلامى ئێران لەسلێمانی و وەفدێکی پارێزگای سنە و مەریوان وئیدارەی پێنجوێن و ئیدارەی دەروازەی باشماخ و بەرپرسانی ھێزەکانی ناوخۆ لە دەروازەی باشماخ بەڕێوەچوو.\nکۆبوونەوەکە بۆ چارەسەرى گرفتى «١٧٠٠» شۆفێرى تانکەری سوتەمەنی لەدیوی هەرێمى کورستان و دیوى ئێران بوو کە چەند رۆژێکە ماونەتەوە ، بریاردرا بە قازانجى دوولایەنە و هاوسەنگانە بە رێژەى لە سەدا 50 بۆ شۆفێرانى هەردوولا کێشەکە چارەسەر بکرێت و کارئاسانى تەواو بۆ شۆفێرانى هەرێمى کوردستان دەکرێت بۆ هێنانى سوتەمەنى لە ئێرانەوە بۆ هەرێمى کوردستان و پارێزگاى سلێمانى.\nهەروەها لەبارەى گرفتە تەندروستییەکان بە ئامادەبوونى نوێنەرانى تەندروستى سلێمانى و کۆمارى ئیسلامى ئێران ، گفتوگۆ لەسەر چۆنیەتى چارەسەر و هەماهەنگى زیاتر کرایەوە ودواتر تەندروستى هەردوولا لە کۆبوونەوەیەکى تردا بڕیارى پێویست دەدەن.\nپاشان بە یاوەری بەرپرسانی ناوچەکە سەردانی ئیدارەی گەرمیان و دەروازەی پەروێزخانیان کرد ھەمان بڕیارو چارەسەر بۆ «١٠٠٠» ھەزار تانکەری سوتەمەنی ئەوێش درا کە تیایدا رەچاوی بەرژەوەندی ھەردوولاو شۆفێرانیش کراوە.


هه‌وڵی تورکیا بۆ دۆزینه‌وه‌ی لۆریه‌کی ڕه‌ش که ته‌رمی خاشقجی تێدا بووه - Mehr News Agency\nAP ١٣٩٧ ڕەزبەر ١٧ ١٠:٣٢\nNews Code 22272\nهه‌وڵی تورکیا بۆ دۆزینه‌وه‌ی لۆریه‌کی ڕه‌ش که ته‌رمی خاشقجی تێدا بووه\nهێزه ئه‌منییه‌کانی تورکیا ڕایانگه‌یاند که هه‌وڵ ده‌ده‌ن تاکوو ئه‌و لۆرییه ڕه‌شه بدۆزنه‌وه که ده‌وترێت ته‌رمی خاشقجی تێدا بووه.\nبه ڕاپۆرتی ئاژانسی مێهر له ئه‌لنه‌شره، ڕۆژنامه‌ی گاردیه‌ن له زاری هێزه ئه‌منییه‌کانی تورکیا ڕایگه‌یاند که به‌رپرسانی تورکیا له حاڵی لێکدانه‌وه‌ی کامێرا ئه‌منییه‌کان له‌و شه‌قامانه‌ن که ته‌رمی خاشقجی تێدا دۆزراوه‌ته‌وه. له‌م نێوانه له دوای لۆرییه‌کی ڕه‌شن که باس ده‌کرێت ته‌رمه‌که‌ی خاشقجی تیدا گوازراوه‌ته‌وه.\nبه پێی ئه‌م ڕاپۆرته، هێزه ئه‌منییه‌کانی تورکیا له سه‌ر ئه‌م بڕوایه‌ن که ئه‌م ئۆتۆمبیله یه‌کێک له‌و ۶ ئۆتۆمبیله بووه که له‌گه‌ڵ ۱۵ هێزه ئه‌منییه‌که‌ی عه‌ره‌بستان چوونه‌ته باڵوێزخانه‌ی سعوودییه له ئه‌سته‌نبۆ ڵ. باسی ئه‌وه ده‌کرێت که ئه‌م گرووپه ۱۵ که‌سییه خاشقجیان کوشتووه.\nشایانی باسه که دوای ۲ کاتژمێر له چوونی خاشقجی بۆ باڵوێزخانه‌ی عه‌ره‌بستان، ئه‌م ئۆتۆمبیلانه باڵوێزخانه‌که‌یان به‌جێهێشتووه. کامێرا ئه‌منییه‌کان وێنه‌ی ئه‌م لۆرییه ڕه‌شه‌یان تۆمار کردووه که چه‌ندین کاقتۆنی گه‌وره‌شیان تێدا بووه، ئه‌م ئۆتۆمبیله ژماره‌ی دیپلۆماتی به‌سه‌ره‌وه بووه.


کوردیپێدیا - 18-02-2018\n📅 18-02-2018 - بەرخۆدانی عەفرین، رۆژی 30ەم ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nكەمپەینێك بۆ كۆكردنەوە هاوكاری بۆ عەفرین ڕاگەیەندرا\n- هیزەکانی ئیتلاعاتی شاری جوانڕۆجوانڕۆ رێگەیان بە بەڕێوەچوونی رێورەسمی پرسەی فەرماندەی گیان بەختکردو کاوە مەجیدیکاوە مەجیدی (باهۆز جوودی)، کە لە پێناوی بەرگری لە پەلامار و هێرشە دڕندانەکانی تورکیا بۆ سەر عەفرین و رۆژئاوای کوردستان گیانی بەخت کردوە نەدا.\n- بەڕێوەبەرایەتیی ئاسایشی کەرکوککەرکوک رایدەگەیێنێت، شەوی رابردوو کارمەندێکی بەڕێوەبەرایەتییەکەمان بەناوی سەمیر حەسەن غەریبسەمیر حەسەن غەریب کە کوڕی هونەرمەندێکی ناسراوی کەرکووکە، لەبەر دەرگای ماڵەکەی شەهیدکرا. \n- بەڕێوەبەری کەشناسی و بوومەلەرزەزانی هەرێمی کوردستان رایدەگەیێنێ، لە 24 کاژێری رابردوودا بارانبارین ئاستێکی پێوانەیی تۆمارکردووە و لە شاری سلێمانیسلێمانی 127 ملیم زیاتر لە ساڵی رابردوو باریوە.\n- لە ناوچەی بەستی شەرغە کە دەکەوێتە نێوان شارەدێی سێ گردکان و قوشتەپەقوشتەپە پردێک باران دەیبات، بەهۆیەوە رێگای هەولێرهەولێر لە شارەدێی تەقتەقتەقتەقەوە داخرا.\n- وتەبێژی پۆلیسی هاتوچۆی سۆرانسۆران رایدەگەیەنێت بەهۆی داڕمانی پارچە شاخێکەوە لە ئێستادا ڕێگای سەرەکی سۆران - هەولێر ئەستەنگی بۆ دروستبووه و داخراوه و ڕێگایەکی لاوەکی کراوەتەوە.\n- بەهۆی بارانبارینەوە زیان بە پردی تانجەرۆ گەیشتووە و بەهۆیەوە رێگەی سەرەکی نێوان سلێمانی - قەرەداغقەرەداغ بەربەستکرا.\n- لە گوندی مەلا هۆمەری سەر به شارۆچکەی خان لە شارۆچکەی کفریکفری بەهۆی داڕووخانی گەوڕێکی ئاژەڵەوە نزیکەی 300 سەر بەرخ و مەڕ مرداربوونەوە.\n- بارانبارینی بەدەوام، بەشێکی پرۆژەی دیواری ڕاگری پارکی سەرشاخی سەید سادقسەید سادق-ی ڕووخاند، کە ماوەی چوار ساڵە کاری تێدا دەکرێت و هێشتا تەواو نەکراوە.\n- یەکێتی پەرلەمانتارانی کوردستانیەکێتی پەرلەمانتارانی کوردستان، هێرشەکانی تورکیا بۆسەر عەفرینعەفرین شەرمەزار دەکات و دەڵێت:سەرۆکی تورکیا لەژێر ناوی سوپای ئازاد ڕاهێنانی بە هەزاران داعشداعش کردووە، بۆئەوەی شەڕ لەناوچە کوردییەکان بەرپابکات.\n- لە بینای ڕێکخراوی مانگی سوورمانگی سووری کوردی لە شاری سلێمانی، کەمپەینێک بۆ کۆکردنەوەی هاوکاری بۆ شاری عەفرین ڕاگەیەندرا، بڕیارە کەمپەینەکە تا ئەوکاتەی شاری عەفرین پێویستی بە هاوکاری بێت بەردەوام دەبێت.\n- ئەمڕۆ لە بەردەم نەخۆشخانەی ئاڤرین لە ناوەندی عەفرین، ئەنجومەنی تەندروستیی کانتۆنی عەفرین کۆنگرەیەکی ڕۆژنامەنووسی بەڕێوەبرد و ئاشکرای کرد، کە سوپای تورک لە دژی هاوڵاتیانی مەدەنی گازی کلۆری بەکارهێناوە.\n- هەندێک سەرچاوە باس لە رێگەوتنی یەپەگەیەپەگە و حکومەتی سوریا دەکەن سەبارەت بە عەفرین. سەرەتا یەپەگە ئەو دەنگۆیانەی رەتکردەوە.\n- فڕۆکە جەنگییەکانی تورک، سەنتەری شارۆچکەی ڕاجۆ لە عەفرین بۆردوومان دەکەن.\n- لە بەرەی شارۆچکەی ڕاجۆ-ی عەفرینەوە، شەڕێکی دژوار لەنێوان شەڕڤانان و سوپای تورک و چەتەکانیدا بەڕێوەدەچێت و بەپێی ئەنجامە سەرەتاییەکانیش، 7 سەرباز و چەتەی سوپای تورک کوژراون.\n- لە گەڕەکی غەربی لە قامشلۆقامشلۆ ئۆتۆمبێلێکی بۆمبڕێژکراو تەقییەوە و بەهۆیەوە پێنج کەس گیانیان لەدەستدا و حەوت کەسی دیکەش برینداربوون.\n#جوانڕۆ | #کاوە مەجیدی | #کەرکوک | #سەمیر حەسەن غەریب | #سلێمانی | #قوشتەپە | #هەولێر | #تەقتەق | #سۆران | #قەرەداغ | #کفری | #سەید سادق | #یەکێتی پەرلەمانتارانی کوردستان | #عەفرین | #داعش | #مانگی سوور | #یەپەگە | #قامشلۆ |\n 📡 ماڵپەڕ | 🏳 کوردیی ناوەڕاست | ماڵپەری رووداو - 18-02-2018\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 18-02-2018\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 18-02-2018\n1. 👁 رێژەی باران بارینی رۆژی 18-02-2018 لە کاژێر 9:00ی بەیانی تاوەکو کاژێر 21:00\n2. 👁 قەسەدە ئاماری شەڕی 24 کاتژمێری ڕابردووی لە عەفرین بڵاوکردەوە\n3. 👁 لە 16ی ئۆکتۆبەرەوە 40 هاونیشتمانی لە کەرکووک کوژراون و رفێندراون\n4. 👁 لە 24 کاتژمێردا چوار کەس لە باشوری کوردستان کوژران و خۆیان کوشتووە 18-02-2018\n5. 👁 لە باشووری کوردستان نرخی کاڵای ئێرانی بەڕێژەی 30% دابەزیوە\n6. 👁 نێزیکى 30% کارگەهێن دهۆک ژ کارکەڤتینە\n7. 👁 هەر تاکێکی هەرێم ڕۆژانە 800 لتر ئاو بەکاردێنێت\n1. 👁 بەڵگەی بەکارهێنانی چەکی کیمیایی لە عەفرین لەلایەن داگیرکەری تورکەوە\n2. 👁 تێکچونی باری تەندروستی زیندانی سیاسی کورد چەنگیز قەدەم خێری و خەمساردی بەرپرسانی زیندانەکان\n3. 👁 سەرۆکایەتی هەرێم نەماوەو 5 هەزار 190 پاسەوان و ڕاوێژکارو فەرمانبەر دەوام دەکەن\n4. 👁 وثيقة تشير علی استعمال السلاح الكيميائي من قبل الاتراك في عفرين\n1. 👁 Mehmet Selîm Yîgît\n2. 👁 آهين محمود (آرين ميركان)\n3. 👁 أوميد علي درويش (مجاهد يوغا)\n4. 👁 ايريش عفرين (إيبو)\n5. 👁 بروسك أمانوس (محمد عثمان)\n6. 👁 درويش روجهلات (فرزاد مورادي)\n7. 👁 دلبرين باكوك (ولات يالجين)\n8. 👁 ريدور عفرين (علي محمد عبود)\n9. 👁 فەرهاد مورادی\n10. 👁 محمد سالم ياكيد (مظلوم جودي)\n11. 👁 محمد سالم یاكید\n12. 👁 محەمەد سالم یاگید\n13. 👁 نسر عفرين (صلاح علي)\n14. 👁 نعمان آمد (فرات يانك)\n15. 👁 هاوار حلب (خليل خلو)\n1. 👁 رووخانی پردی بەستی شەڵغە لەنێوان شارەدێی قوشتەپە و سێگردکان\n1. 👁 سەمیر حەسەن غەریب\n➕ ئەم بابەتە لەلایەن: (هاوڕێ باخەوان)ەوە لە: Feb 18 2018 12:00AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 18 2018 10:14AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (نالیا ئیبراهیم)ەوە لە: May 21 2018 1:38PM باشترکراوە\n👁 ئەم بابەتە 5,951 جار بینراوە\n📷 فایلی وێنە 1.0.3 74 KB Feb 18 2018 1:40PM هاوڕێ باخەوان\n📷 فایلی وێنە 1.0.2 56 KB Feb 18 2018 1:37PM هاوڕێ باخەوان\n📷 فایلی وێنە 1.0.1 50 KB Feb 18 2018 1:31PM هاوڕێ باخەوان


كورده‌یل فه‌یلى له نیسان\nگرته خوه‌ى جوور وتار و سمینار و كۆنگره و داواكارى و دڵسووزى، وه‌لى كه‌سه‌یل خاوه‌ن كێشه‌و گرفت ك چین فه‌یلیه‌یلن له‌گشت لایه‌نه‌یلیان هویچ چشت تازه‌یگ پیشكه‌ش نه‌كردن و ته‌نیا هه‌ر قسه‌و هه‌مان دروشمه‌یل دوباره‌وه كه‌ن. یه‌یش نیشانه‌ى نه‌وین په‌یڕه‌و دیار وئاشكراو ناجددییگه له‌یه‌كه‌وگرتن ناونى خوه‌مان و بیجگه ئه‌وه‌یش نه‌وین قورسایى و سیاسى و دیمۆگرافى.\nلایه‌ن حكوومى به‌رنامه‌ى ریككه‌فتن خوه‌ى وه‌ئاهه‌نگیگ ته‌ئبینى یا دانیشتن و باسه‌یل گشتى له‌بان مه‌زڵوومیه‌ت و خواست ئه‌ڵگرتن مه‌ینه‌تیه‌یل ده‌سنیشان كردو جه‌خت له‌ره‌سه‌نایه‌تى عراقیه‌تمان و زوڵملیكردنمان كرد وه ئه‌وه‌ك یه‌كه‌مین مه‌ردمانیگ ره‌سه‌ن نیشته‌جى وڵاته‌گه‌یم، وه‌لى زانیارى و به‌حسكارى تازه له‌وه‌زاره‌ته‌یل په‌یوه‌ندیدار نییه‌و هه‌ر هه‌مان قسه‌و باسه‌و ته‌نیا دڵته‌نگى فه‌یلى نه‌ود ك زیاى كردگه‌و شماره‌ى سووزداره‌یلیش كه‌مه‌و بویه، ئمجا دیاره ئى سیناریۆ وه‌ته‌واوى گونجیاگه، ك یه‌یش نادێده خاڵ فشار سیاسى، به‌ڵكوو وه‌چه‌واشه‌و ئه‌یه پشتگیرى فراكسیۆنه‌یل سیاسى قانجازكه‌ر ئه‌كا وه‌ل ئى دۆسیه له‌ڕوى ره‌سانن و جه‌ماوه‌ر، ك دویاخریش كه‌س زه‌ره‌دمه‌ند نییه له‌هه‌ر لایه‌نیگ سیاسى.\nكه‌سه‌یلیگ تر بازى كوشتن وه‌خت كه‌ن و ئیمه‌یش گشت هه‌وڵ و ته‌قلایگ ئه‌یه‌یم ئه‌رك خوه‌مان باریمنه جى. ك ئایا وجوود سیاسى و رووشنهویرى و ئابوورى چین ئیمه له‌ئاست عراقى چه‌س؟ وجوود نه‌ته‌وه‌یى و مه‌زه‌ویمان تا كووره ره‌سیه‌و كامیان تویه‌نن چاره‌سه‌ر گرفته‌یلمان بكه‌ن؟\nنه‌وه‌یل وه‌رینمان ك مه‌یل نه‌ته‌وایه‌تى داشتن ئویشن كوردستان قه‌رزار ئیمه‌س، چوینكه وجوودمان له‌به‌غدا وه‌شیوه‌یگ بنه‌ڕه‌تى به‌شدار بوى له‌دامه‌زرانن جمشته‌یل ئازادیخواز كوردى، ئمجا به‌غدا جوور ئه‌وه‌ك پایته‌خت سیاسى و ئابوورى و رووشنهویرى بوى، هه‌ر له‌وه‌ر ئه‌وه‌یش لانه‌ى بنه‌ڕه‌ت دامه‌زرانن هه‌ر حزب و ده‌سه‌یگ رووشنهویرى و ئابوورى و سیاسى بوى. به‌ڵێ ئه‌یه راسه‌و چین ئیمه‌یش به‌شدارى و پشتگیرى كرد له‌قه‌واره‌یل سیاسى كوردى و له‌ڕوى ره‌سانن و ئابوورى و ئنسانییش وه‌ئاشكرا به‌شدارى كردیم و كه‌س حاشا له‌و راسیه ناكا.\nوه‌لى لایه‌ن مه‌زه‌وى، وه‌تایبه‌ت له‌شوون رویداگه‌یل نیسان 1980مه‌ردمانیگ له‌وانه‌ك ڕى ئسلام سیاسى گرتنه‌وه‌ر تویه‌نستن ئستغلال دین و تواناى ئنسانیمان بكه‌ن، ك دوینیمنه‌یان شانازى كه‌ن وه وجوود و ئاماده‌یى كاراى رووڵه‌یل چینه‌گه‌مان له‌چوارچیوه‌ى رێكخستنه‌یلیان و شماره‌ى فره‌یگیش له‌ڕووڵه‌یلمان وه‌لیانا شه‌هید بوین، ك یه‌یش واقعه وه‌بى تاوتوێكردن. ئمجا فه‌یلیه‌یل له هه‌ردوگ لاوه نینه ناو ناوه‌ند بڕیار.\nدیاره ئه‌و چشته ك چین ئیمه جیاوه ئه‌كا له‌باقى چینه‌یل تر عراقى، ئه‌وه‌سه ك ئیمه نموونه‌یگ نیم شانازى وه‌پیمانه بكه‌ن، ك یه‌یش مه‌سه‌له‌ى ئه‌و هه‌قه‌یله‌سه ك بایه‌سه ئه‌را خاوه‌نه‌یلى گله‌و بخواد ك یه‌یش جیوه‌جیكردن كردوه‌یى ئه‌خوازێ وه‌گووره‌ى ئه‌و بڕیار و رینمایكردنه‌یله ك خه‌ریكه ژه‌نگ گرن و خوریه‌ن!! وه‌ل ئه‌وه‌یشا دیاره ئیمه هایمنه سه‌رده‌م و شوونیگ غه‌ڵه‌ت!!\nئمجا وه مه‌رام یا بى مه‌رام بوود، شیواز خستنه‌ڕوى كیشه‌یلمان چنه كرد بویمنه به‌شیگ له كیشه‌یل مه‌ردمان تر له‌ناونى خوه‌یان، ك وه لێدوان و باوه‌ته‌یل نویساننمان بویمنه زووان حاڵ كیشه‌مه‌یشه‌یل كه‌سان تر.\nبه‌ڵى تائیسه‌یش ده‌رفه‌ت ئه‌وه دیریم ك وتاره‌یلمان ئاڵشت بكه‌یم و بایه‌سه ئه‌وه‌یش بزانیم ك هیمان وه‌خت مه‌ندگه‌و تویه‌نیم كاره‌یلیگ ئه‌نجام بیه‌یم یا ئه‌وه‌سه مه‌ردمان تر وه‌ره‌و لاى خوه‌مان بكیشیم ئه‌را ئه‌وه‌ك ده‌سمیه‌تمان بیه‌ن یا بخوازن بوونه دوشمنمان ك یه‌یش دویره‌وخستن و فه‌رامووشكردن ها له‌شوونى، وه‌لى ئه‌وه‌ك بارمان قورستره‌و ئه‌كا ئه‌وه‌سه بڕیگ له‌لیمان به‌شدارى له‌زوڵمكردن ده‌رهه‌ق چینه‌گه‌مان بكه‌ن، چوینكه مه‌ردمانیگ راى خوه‌یان وه‌جووریگ نیشانده‌ن ك گوایا فه‌یلیه‌یل وه‌گووره‌ى ره‌فتار خوه‌یان رازى بوینه وه ئه‌وه‌ك رژیمه‌یل تۆتالیتارى زوڵمیان بكا، ك یه‌یش مه‌ترسى گه‌ورایگه‌و بایه‌سه مقه‌یه‌تى بویمن.\nخراو نییه ئه‌گه‌ر له‌ئه‌زموون كه‌سه‌یل تر نه‌ف وه‌ربگریم، ئمجا له‌ڕى كاره‌یل یاسایى و ره‌سانن گونجیاگ تویه‌نیم بنووڕیمنه راى گشتى له‌وه‌ر خاتر به‌رژه‌وه‌ندیمان، چوینكه بار ئیسه‌ى عراق له‌سایه‌ى هاوكێشه‌یل سیاسى ئاماژه وه خه‌یر ناكه‌ن و هیلیده‌مان هس وه ئه‌وه بكه‌یم ك هه‌وڵ و ته‌قلاى گوزه‌یشته‌مان به‌س نییه ئه‌را چاره‌سه‌ر كێشه‌گه‌مان و جارجاریش جددى نیه.\nره‌فتاره‌یلمان باج مه‌زڵوومیه‌ت فه‌یلى له‌لى چووڕیاو له‌وه‌رانوه‌ر ئه‌وه‌یش وشه‌یل ساخته‌یگ هاوریا كار جوور"نه‌ته‌وه‌ى فه‌یلى"و"ملله‌ت فه‌یلى"و"هه‌رێم فه‌یلى"، ئمجا ئایا ئیمه وه‌رگه‌ى دویرفامستن ئى ناوه‌یله گریم ك بیجگه شه‌ڕ هویچ تر له‌لى ناكه‌فێده‌و؟ كه‌ى تویه‌نیم فكره‌ى دامه‌زرانن هاووڵاتیبوین ئنسانى یه‌كلاوه بكه‌یم و بگه‌ردیمنه شوون هه‌قه‌یلمان له‌چوارچیوه‌یگ پڕ له‌په‌یمانه‌ى ئنسانى ك وه جووریگ گشت ده‌ستوور و به‌ڵگه‌یل یاسایى و شه‌رعى و كوومه‌ڵگایى پشتگیرى له‌لى بكه‌ن؟\nدویاجاریش ئویشم: ئیمه بایه‌سه هووكاره بویمن له‌وانه‌ك قه‌واره‌یگ رووشنهویرى یا كوومه‌ڵایه‌تى و ته‌نانه‌ت سیاسییش نه‌یاشتن و به‌شدارییگ له شووڕش و خه‌بات ملله‌ته‌یل نه‌یاشتن و ئمڕوو ده‌ور دیرن له‌گشت لایه‌نیگه‌و، ئى ژیانه پڕه له ئه‌زموون و دانایش ئه‌وه‌سه زیاتر په‌ند له‌لى وه‌رگرێد.


14:45 - 20 رێبەندان 2715\nئایا کۆماری ئیسلامی ده‌توانێ دوای ڕێککه‌وتن له‌گه‌ڵ وڵاتانی ١+٥ له‌سه‌ر پرسی ئه‌تۆمی، به‌خۆدابچێته‌وه، سیاسه‌تێکی جیاواز له ڕابردوو بگرێته به‌ر و له‌و ده‌رفه‌ته بۆ بووژاندنه‌وه‌ی ئابووری وڵات که‌ڵک وه‌ربگرێ، زیاتر له هه‌ر پرسیارێکی دیکه چاوه‌دێرانی سیاسیی نێوخۆ و ده‌ره‌کی به‌خۆیه‌وه سه‌رقاڵ کردووه.\nبۆ وڵامدانه‌وه‌یه‌کی به‌نیسبه‌ت واقعبینانه به‌و پرسیاره، پێویسته ئاماژه به‌و ڕاستییه بکرێ که ڕێککه‌وتنامه‌ی نێوان ئێران و وڵاتانی ١+٥ ڕێککه‌وتننامه‌یه‌ک نیه که له‌سه‌ر بنه‌مای متمانای دووڵایه‌نه وه‌دیهاتبێ. به‌پێچه‌وانه، ئه‌و ڕێککه‌وتننه له‌سه‌ر بناخه‌ی ئه‌وپه‌ڕی بێ متمانایی و لێک له‌گومانبوون داڕژراوه:\nیه‌که‌م، له ڕۆژی یه‌که‌مه‌وه ئێران هه‌وڵی دا به‌رنامه ناوکیه‌که‌ی له کۆمه‌ڵگای نێونه‌ته‌وه‌یی و به‌تایبه‌تی له ئاژانسی نێونه‌ته‌وه‌یی ئینرژی ناوکی IAEA بشارێته‌وه و بیروڕای گشتی هه‌ڵفریوێنێ. له ساڵی ٢٠٠٢ی زایینییه‌وه که به‌رنامه‌ی ناوکی کۆماری ئیسلامی له‌قاو درا و پاشان ساڵی ٢٠٠٦ی زایینی شووڕای ئاسایشی ڕێکخراوی نه‌ته‌وه یه‌کگرتووه‌کان له بڕیارنامه‌ی ژماره ١٦٦٩دا بۆیه‌که‌مجار دوای وه‌ستاندنی پیتاندنی ئورانیومی له ئێران کرد، هه‌تا ئه‌وڕۆ ڕێژیم ته‌نیا پێی له‌و شتانه ناوه که نه‌یتوانیوه بیانشاڕێته‌وه! بۆیه ئێران بۆ ڕۆژاو جێگای متمانا نیه.\nدووه‌م، ئێران له‌ژێر فشاری تاقه‌تپڕووکێنی سزا ئابوورییه‌کاندا ملی بۆ وتووێژ له‌گه‌ڵ ڕۆژاوا ڕاکێشا.\nسێیه‌م، پێوه‌ر و مه‌رجه‌کانی که وڵاتانی ١+٥ له‌و ڕێکه‌وتننامه‌یه‌دا به‌سه‌ر ئێرانیاندا سه‌پاندووه، گومانێک بۆ نه‌بوونی متمانای ئه‌و وڵاتانه به ئێران ناهێڵێته‌وه، به‌شێوه‌یه‌ک که هه‌ر له ئێران ده‌کوترێ که به‌و ڕێککه‌وتننامه‌یه مافی سه‌روه‌ریی ئێران پێشێل کراوه!\nچواره‌م، گونجاندنی ده‌سته‌واژه‌ی snap back که له ڕێکه‌وتننامه‌که دا به‌مانای داسه‌پاندنه‌وه‌ی سزا ئابوورییه‌کان هاتووه، ئه‌گه‌ر له درێژه‌ی چاوه‌دێری و کۆنتروڵه‌کانیIAEA ده‌ربکه‌وێ که ئێران له به‌جێگه‌یاندنی ئه‌رک و تعهداتـه‌کانی دا کۆتایی کردووه.\nپێنجه‌م، لێکجیاکردنه‌وه‌ی سزاکان. ته‌نیا ئه‌و سزایانه‌ی پێوه‌ندییان به به‌رنامه‌ی ناوکی ڕێژیمه‌وه هه‌یه، هه‌ڵده‌گیرێن! ئه‌و سزایانه‌ی له پێوه‌ندیی له‌گه‌ڵ به‌رنامه‌ی مووشه‌کی، پێشێلکارییه‌کانی مافی مرۆڤ و پشتیوانی کۆماری ئیسلامی له تێروریزم دا به‌سه‌ر ئێراندا داسه‌پاون، له‌جێگای خۆیان ده‌مێننه‌وه.\nبه زمانێکی دیکه یانی ئه‌وه‌ی کۆماری ئیسلامی قه‌بووڵی کردووه که پشتیوانی له تێروریزمی نێونه‌ته‌وه‌یی ده‌کا و هه‌ڕه‌شيیه بۆ ئه‌منییه‌ت و ئاسایشی کۆمه‌ڵگای جیهانی!\nبۆیه ڕێککه‌وتنامه‌ی نێوان ئێران و وڵاتانی ١+٥ ڕێککه‌وتننامه‌ی ئاشتی و دواییهێنان به کێشه‌که نیه، به‌ڵکوو سه‌ره‌تای تاقیکردنه‌وه‌یه‌کی نوێ و چوارچێوه‌یه‌که بۆ کۆمه‌ڵێک ململانه و بێنه‌وبه‌ره له نیوخۆی ئێران و سه‌باره‌ت به کۆماری ئیسلامی.\nسه‌ره‌ڕای ئه‌وه، ڕێککه‌وتننامه‌که باری ئه‌رێنیشی تێدا به‌دی ده‌کرێ:\n• گه‌وره‌ترین خاڵی ئه‌رێنی و گرینگترین ده‌سکه‌وتی ئه‌و ڕێککه‌وتنه ئه‌وه‌یه که کۆماری ئیسلامی له هه‌وڵه‌کانیدا بۆ به‌رهه‌مهێنانی چه‌کی ناوکی شکستی هێنا.\nجێی لێوردبوونه‌وه‌یه: کۆماری ئیسلامی ڕێژیمێکه که تێروریزمی ده‌وڵه‌تی له نێوخۆ و ده‌ره‌وه‌ی وڵات گه‌یاندۆته ئاستی سیاسه‌تی ڕه‌سمی و تاوانباره به پشتگیریکردن و په‌ره‌پێدان به تێروریزمی نێونه‌ته‌وه‌یی، به‌ئاشکرا هه‌وڵ ده‌دا بۆ نانه‌وه‌ی ئاڵۆزی و ناسه‌قامگیریی له وڵاتانی ناوچه‌دا، له کۆمه‌ڵگای نیونه‌ته‌وه‌یی یاغی بووه و ته‌نیا له‌ژێر فشار و هه‌ڕه‌شه‌دا یاسا و ڕێسا نێونه‌ته‌وه‌ییه‌کان پێشێل ناکا و به‌پێچه‌وانه‌ی هه‌موو عورفێکی دیپلوماسی، به‌کرێگیراوه‌کانی هێرش ده‌به‌نه سه‌ر باڵوێزخانه و کونسوولگه‌رییه‌کانی وڵاتانی بیانی له تاران.\nله‌نێوخۆی وڵاتدا سه‌رکوت و هه‌ڵاواردن و ئیعدامی لاوانی کردووه به سیاسه‌تی ڕۆژانه‌ی خۆی و نه‌ته‌وه بنده‌سته‌کانی له سه‌ره‌تایی ترین مافه‌کانی ئینسانی و سیاسی بێبه‌ش کردووه و هه‌رچه‌شنه داوایه‌کی ڕه‌وایان به کوشتن و ئیعدام وڵام ده‌داته‌وه و ساڵ نیه به‌هۆی پێشێکارییه‌کانی مافی مرۆڤ له‌لایه‌ن ڕێکخراوه‌کانی مافی مرۆڤه‌وه مه‌حکووم نه‌کرێ.\nئه‌گه‌ر ڕێژیمێکی ئه‌وتۆ پێشی پێبگیرێ ده‌ستی به چه‌کی کۆمه‌ڵکوژی ڕابگا، ته‌نانه‌ت بۆ ماوه‌ێ ده ساڵیش بێ، بۆخۆی سه‌رکه‌وتنه و ده‌سکه‌وت بۆ کۆمه‌ڵگای نێونه‌ته‌وه‌یی، بۆ مرۆڤایه‌تی و بۆ گه‌لانی چه‌وساوه‌ی ئێران.\n• له یه‌که‌م تێڕوانین، سازان له‌گه‌ڵ ڕۆژاوا له‌سه‌ر به‌رنامه‌ی ناوکی سه‌رکه‌وتنیک بوو بۆ سه‌رکۆمار حسن روحانی. چون چاره‌سه‌رکردنی پرسی ناوکی به‌ڵێنێک بوو که روحانی له‌کاتی خه‌باتی هه‌ڵبژاردن دا دابووی به ده‌نگده‌رانی.\nدوای له‌ئاوکردنی سه‌دان میلیارد دوڵار، ڕه‌وتی به‌فیڕۆدانی سه‌روه‌ت و سامانی وڵات بۆ دروستکردنی چه‌کی ناوکی، بۆ ماوه‌یه‌ک ڕاده‌وه‌ستێ.\nهه‌روه‌ها، ئازادبوونی ده‌وری ٤٠ - ٥٠ میلیارد دوڵار دارایی ئێران (ڕاده‌ی ئه‌و پووڵه به‌ته‌واوی ڕوون نیه و ئاماری جیاواز بڵاوبۆته‌وه)، بێگومان ده‌توانێ ده‌رفه‌تێک بێ بۆ سه‌روساماندان به ئابووریی شپرزه‌ی وڵات به قازانجی خه‌ڵک.\nله‌و پێوه‌ندیی له‌گه‌ڵ پرسیاره‌که، کۆمه‌ڵێک کۆسپی جیدی ماهوی و ساختاریی به‌دی ده‌کرێن که ڕێگه بۆ گه‌شبینی ناهێڵنه‌وه ڕێژیم بتوانێ له ڕێکه‌وتنی ١٦ی جوولای ٢٠١٦ی زایینی به قازانجی خه‌ڵکی ئێران که‌ڵک وه‌رگرێ:\n• بێگومان نیزامی داخراو و سه‌ره‌ڕۆی سیاسی ئێران گه‌وره‌ترین کۆسپه له‌سه‌ر ڕێی ڕیفورمی ئابووری. نیزامی سیاسیی ئێران زه‌رفییه‌تی پێکهێنانی ئاڵووگۆڕی پێویست و که‌ڵکوه‌رگرتن له ئیمکاناتی زۆر و به‌ربڵاوی وڵاتی نیه.\nبه‌قسه‌ی سه‌رکۆمار له کۆبوونه‌وه‌ی به‌ڕێوه‌بردنی به‌رجام ... له ٢٩ به‌فره‌نبار/دی ١٣٩٤، ئێران بۆ گه‌یشتن به هه‌ڵدانی ئابووری دڵخواز، ساڵێ پێویستیی به ٥٠ میلیارد دوڵار سه‌رمایه‌ی ده‌ره‌کی هه‌یه. به‌ڵام کام سه‌رمایه‌دار و کام وڵات ئاماده ده‌بێ به‌هاسانی له وڵاتێکدا سه‌رمایه‌ی خۆی وه‌گه‌ڕ بخا که حکوومه‌ته‌که‌ی یاغی و ناسه‌قامگیره و جێگای متمانای کۆمه‌ڵگای نێونه‌ته‌وه‌یی نیه و یاساکانی له‌گه‌ڵ یاسا سه‌لماوه نێونه‌ته‌وه‌ییه‌کان بۆ سه‌رمایه‌گوزاری، نه‌گونجاون؟\nوه ئه‌گه‌ریش لایه‌نێک ئاماده‌ی سه‌رمایه‌گوزاری بێ، ئه‌وکاته ئه‌وه‌نده مه‌رج داده‌نێ و ئیمتیاز داوا ده‌کا که سوودی چاوه‌ڕوانکراوی بۆ ئێران لێناکه‌وێته‌وه!\n• یه‌کێ له پێشمه‌رجه سه‌ره‌کیه‌کان بۆ که‌ڵکوه‌رگرتن له ئیمکانات و سامانی وڵاتێک به‌قازانجی خه‌ڵک، ئه‌وه‌یه که ده‌وڵه‌ت بتوانێ هێزی مرۆیی (نیروی انسانی) وڵاته‌که وه‌گه‌ڕ بخا. به‌ڵام ئه‌و ئه‌رکه ته‌نیا به نیزامێکی سیاسیی دێموکرات و خه‌ڵکی به‌ڕێوه ده‌چێ. گه‌نده‌ڵی، هه‌ڵاواردنی جۆراوجۆر و دیکتاتوری ڕێگه‌ی به‌شداری خه‌ڵک له ژیانی سیاسی و ئابوورییان به‌ستووه. ئێران له ڕیزی پێشه‌وه‌ی ئه‌و وڵاتانه دایه که به‌ده‌ست ڕاکردنی مێشکه‌کانه‌وه (فرار مغزها) ده‌ناڵێنێ!\nکه‌ڵکوه‌رگرتن له هێزی ئینسانی وڵات موسته‌لزمی پێکهێنانی ئاڵووگۆڕی قوڵی ساختاری، یاسایی و سیاسییه.\n• نه‌بوونی سیستمێکی واحیدی بڕیاردان. لایه‌نی جۆراوجۆر و ده‌سه‌ڵاتدار که ده‌ست و ده‌خاله‌تیان له ئابووری ئێراندا هه‌یه، له حیطه‌ی کۆنتروڵ و ئیختیاراتی ده‌وڵه‌ت به‌ده‌ره‌ن و ته‌نیا به‌رژه‌وه‌ندیی خۆیان له‌به‌رچاوه و بیر له به‌رژه‌وه‌ندی وڵات ناکه‌نه‌وه: سوپای پاسداران، ئیتلاعات، به‌یتی ره‌به‌ری، بنیاده جۆراوجۆره‌کان... چنگیان به‌سه‌ر ئابووریی وڵاتدا گرتووه و بۆته کۆسپێکی جیدی بۆ بووژانه‌وه و حه‌سانه‌وه‌ی ئابووری سه‌قوشڕبووی ئێران.\n• گه‌نده‌ڵی سه‌رله‌به‌ری سیستمی حکوومه‌تی ئێرانی به‌شیوه‌یه‌ک داگرتووه که ده‌ره‌تانێکی بۆ چاکسازی و ڕێکخستنه‌وه‌ی نیزامی ئابووری نه‌هێشتۆته‌وه.\nئێران ئێستا له چه‌ند وڵات خۆی تووشی شه‌ڕ کردووه و بۆته به‌شێکی سه‌ره‌کی له کێشه‌کانی عێڕاق، سوورییه، لوبنان، یه‌مه‌ن، فه‌له‌ستین. ئه‌و ده‌ستتێوه‌ردان و ماجه‌راجووییانه هه‌زینه‌یه‌کی قورس به‌سه‌ر خه‌ڵکی ئێراندا داده‌سه‌پێنێ.\nبه‌ڵام سوپای پاسداران هه‌تا پێی بکرێ کۆتایی به شه‌ڕ و کێشه له ناوچه‌دا نا‌هێنێ، چون ته‌واوبوونی شه‌ڕ و ئاڵۆزی له‌و وڵاتانه‌دا به‌مانای که‌مڕه‌نگبوونه‌وه‌ی ده‌ور و داکشانی نفووزی سوپا له ناوچه‌یه و ئه‌وه‌ش کورتبوونه‌وه‌ی ده‌ستی سوپا له ئه‌هرومه‌کانی ئابووری وڵاتی لێبکه‌وێته‌وه.\nده‌سه‌ڵات و نفووزی سوپای پاسداران به‌ستراوه‌ته‌وه به بوونی قه‌یران و شه‌ڕ له ناوچه‌دا.\n• نرخی نه‌وتیش چاوه‌ڕوان ناکرێ به‌وزووانه تا ئاستێکی به‌رچاو به‌رز بێته‌وه. به‌تایبه‌تی دوای هه‌نگاوه‌کانی ئه‌مریکا بۆ به‌رهه‌مهێنان و ته‌نانه‌ت هه‌نارده‌کردنی نه‌وت.\nبه‌وجۆره، ئێران بۆ ئه‌وه‌ی بتوانێ له‌و ڕێککه‌وتنه به‌قازانی وڵات که‌ڵک وه‌رگرێ و به‌گه‌ڕێته‌وه بۆ نێو سیستمی ئابووری جهانی، پێویستیی به سه‌رمایه‌ی خارجی هه‌یه و بۆ وه‌دیهێنانی ئه‌و ئامانجه‌ش ڕێگایه‌کی بێجگه‌له مودێڕنیزه‌کردنی خۆی نیه.\nبه‌ڵام به‌گوێره‌ی فورمولێکی گشتی، به‌خۆداچوونه‌وه و پێکهێنانی هه‌رچه‌شنه ڕیفورمێکی زه‌رووری، پێویستیی به ئیراده‌ی به‌هێز و به بوونی زه‌رفییه‌تی سیاسی هه‌یه. ڕابردوو، ماهییه‌ت و سیاسه‌ته‌کانی کۆماری ئیسلامی و کارنامه‌ی دوو ساڵی ڕابردووی حسن روحانی، ده‌ری ده‌خه‌ن که نیزامی سیاسیی ئێران توانا و زه‌رفییه‌تی سیاسی بۆ پێکهێنانی ئاڵووگۆڕی قووڵ و ئه‌ساسی نیه.


کورتە چیڕۆکی (ئالوودە) – CHRA.TV\nسەرەتا / ئەدەب / چیرۆک / کورتە چیڕۆکی (ئالوودە)\nCHRA.TV 03/10/2018\tچیرۆک\n_ بڕۆ … تا مەیدانی (ئیمام خومەینی) مەوەستە) !\n_ لەوێ ، لە یەکێک لە بازاڕەکان، میوانخانەکان زۆرن.\nئەوە ئاسانترین ناونیشانی بوو ، بە ئێمەی دا..\nجێگای حەوانەوە و خەوتنمان پەیدا کرد ، جانتاو کەل و پەلمان دانا. وەختی ئێوارە دابەزیمە نێو بازاڕ. کە تا درەنگانی شەو جمەی دێ. منیش لە سەر ئەو کورسییە دارە دانیشتم ، کە لە سەر شۆستەی شەقامەکە داندرابوو. سەیری ئەو خەڵکەم دەکرد (دەھات و دەچوون). پشیلەیەکی لەڕو لاواز ، لەبەردەم خواردنگەی بەرامبەرمان، لە ورتکە نان و پاشماوەی خواردن دەگەڕا. ماندوو و برسی و تووک پیس و بە چرک، رەنگی قاوەیی گرت بوو ، زوو زوو زمانی دەلێسیەوە . نازانم ! بۆچی منیش ، خۆم وەک ئەو پشیلەیە ھاتە بەرچاو . (ماندوو و برسی) ، حەزم لە خواردن و نانی بێخوێ نەدەکرد. بۆ ئەو خواردنێک ھەبوایە و دەمی پێ بگات و بیخوات.. بۆمنیش خواردن زۆر ، حەزی خواردن کەم. ھەرلەو خەیاڵەدا بووم .. پیرەمێردێکی لاواز و ڕیشدار، پشت کووڕو سەرو پرچ ئالۆز. کۆمەڵە کارتۆنێکی لە بن ھەنگڵی بوو ، لە تەنیشت دوکانەکە دانیشت. دوو خولەکی نەبرد ، لە سەرکارتۆنەکان درێژ بوو ، پێلاوەکانی خستە ژێر سەری و خۆی وێکھێناوە. چاوەکانیش زەق زەق بوو ، بەدەستی ڕاستیش ، زوو زوو خۆی دەخوراند.\nزۆری نەبرد ، پیاوێکی درێژی ڕەقەڵەی کڵاو لەسەر و جگەرە بەدەست.. دوو سێجار ھات و چوو. دەیڕوانیە پێش خۆی و ھیچ قسەیەکیش نەدەکرد. بێھێزو خەمگین ، پێڵاوێکی کۆنی بەسەر پێیان وەکردبوو ، خشەخشی دەھات. سەری بە سەر زبڵدانەکەی تەنیشت شۆستەکە شۆرکردەوە ، خەیاڵم بۆ ئەوە چوو، ئەویش کارتۆن کۆبکاتەوە و وەکو پیرەمێردی بەرامبەرم لە سەر پاڵبکەوێت. شتێکی چنگ کەوت و بۆدەمی برد. نەمزانی چ بوو خواردی و بۆ ئەو بەری جادە پەڕیەوە…\nگڕەگڕی ماتۆرەکانی شەقام، ھێڕیان کردم.\nکۆچەریش لەوکاتە پەیدا بوو :\n_ وەرە ، دوام بکەوە.\nبەیەکەوە ڕۆیشتین ، ھەر ئەو بازاڕەی ئێمەی لێ بووین ، لە کۆڵانێکی تەسک، چووینە ژوور. بەدەستی چەپ چەند ھەنگاوێکمان نا.\n_ ئێرە مەیدانی ئەو کەسانەن کە ئالوودەن!\nلە دوای نانی ئێوارە ، لێرە پەیدا دەبن ، تا دێت زۆرتردەبن ، من یەکەم جار لە نزیکەوە ئەو جۆرە کەسە تووشبووانە ببینم. پێشتر دەمبیست یان دەمخوێندەوە، کە ئەم وڵاتە پڕە لەو جۆرە مرۆڤانە ، ئەمەم بە زیادەڕۆیی دەزانی. یان بە درۆ و بوختانێکی سیاسییانە..\n_ بڕوانە ، ئەو ژنەش ھەوە.!!\nلێرە خەریکی کاری خۆیانن. وەستاوون ، دانیشتوون… لە پێش دەرگا ، دیوار ، شۆستەکە ، دێن و دەچن … دوو دوو ، سێ سێ، سەردەکەن بە یەکەوە ، ژمارەکان زۆر دەبن ، کەم دەبن.. گەنج و پیر ، ڕەش و لاواز و ڕەنگ مردوو ، وەک مێروولە بە ھەموو لایەک دەخوڵێنەوە . بەڵام ھێمن و بێدەنگ ، بێھێز و بێڕەنگ، برسی و تینوو ، تەمبەلڕ و ماندوو ، جلو بەرگ پیسو چڵکن. داماو و بێکەڵک ، ناشیرین لای خەڵک.\nبینینی ئەمانە ، ماندوو و خەمباری کردم. وەک بڵێی باوەڕ بەمە نەکەم ، کە دەبینم . وامدەزانی لە دیار فیلمێکی سینەمایی ، ئەوانەی (تارمایی و ترس ) وەستاوم. چەند خولەکێک لە نزیک ، لە دوور، سەیری ئەمانەم دەکرد. نازانم بۆچی ھەستم بە ترس و شەرمەزاریی دەکرد..\nبە بێدەنگی ھەردووکمان شوێنەکەمان جێھێشت.\nشەو ، خەو نەچووە چاوم . خەیاڵم ئاسوودە نەبوو . خۆم و پشیلە و ئەو مرۆڤە ئالوودانە ، لە بەرچاوم ، سێگۆشەیەکی ڕەشی دروستدەکرد. پرسیارێکم دەکرد و دەیان بەرسڤ خۆی ئامادە دەکرد. خەیاڵی منیش ، ئەوەندە ئالوودەی ئەو مرۆڤانە بوو ، ڕەش بوو ! ڕەش وەک مێژووی ڕەشی ئەو پایتەختە پیرو گەورەیە ، ئالوودە بە کوشتنی مرۆڤ و نەتەوە جیاوازەکان. کە تێدا تاکەکان ، لە ژیانێکی گۆشەگیر و دەستەمۆ و شێواو و داماو ، بە چاویلکەیەکی ڕەش، لە بازنێکی ڕەش ، بۆ(نان و کار) دەسوڕێنەوە. تا دێ ژیان و ئازاری مرۆڤەکان زۆرتر دەبن و سوپای ئالوودەکانیش گەورەتر ، ژیانیش وەک مەندیلەی گەورە بەرپرسانی وڵات ڕەشتر.\nئیدی منیش خەیاڵ و خەوم ، بە خەون و خەیاڵ و ئالوودەکان سپارد.. منیش بۆ چەند ساتێک بوومە میوانی ئەوان وئالوودەی خەیاڵ بووم وخەیاڵم ئاڵَوودە بوو ، ئالوودەیەکی خراپ !\n١٢/ ٨ / ٢٠١٨ تاران\nتێبینی : لە ھەفتەنامەی (رێگای کوردستان) ، ژمارە(١١٤٢) ، لە ڕێکەوتی ٢٥ /٩ / ٢٠١٨ دابەزیووە.


سەرجەم کڵاوەکانی کۆمپانیای Boring فرۆشرا، بە مەبەستی هاوکاریکردنی پرۆژەکەیان – کەی ئای تی ئێن\nهەواڵ 2, كانونی دووه‌م 2018\nسەرجەم کڵاوەکانی کۆمپانیای Boring فرۆشرا، بە مەبەستی هاوکاریکردنی پرۆژەکەیان\nکۆمپانیای The Boring Company کە ئیلۆن مەسک دامەزرێنەرێتی، لە ئێستادا سەرقاڵی گەشەپێدانی پلانی دروستکردنی تونێلن لە ژێر شەقامەکانی شاری لۆس ئانجلەسدا، کە ئۆتۆمبێلی تێدا بگوازرێته‌وە به خێرایی ١٢٥ کیلۆ مه‌تر له کاتژمێرێکدا.\nلە دەستپێکی ئەمساڵدا کۆمپانیایەکە دەستکەوتێکی بەدەست هێنا، ئەویش بڕی ١ ملیۆن دۆلار بوو لە فرۆشی کڵاوی ‘boring’ کە لە مانگی ١٠ـی ساڵی ٢٠١٧دا بڵاوکرابوویەوە.\nنرخی هەر کڵاوێک بریتیە لە ٢٠ دۆلار، کە ناوی کۆمپانیای Boringی لەسەر نووسراوە بە تۆخی، بە پێی نوێترین زانیارییەکانی Digital Trends بێت، فرۆشی هەموو ئەو کڵاوانە بە کۆتایی گەیشتووە کە توانیویەتی ١ ملیۆن دۆلار بۆ کۆمپانیای ناوبراو بەدەست بهێنێت بۆ پرۆژەکەی.\nهەرچەندە ئەو برە پارەیە لە چاو ئەو تێچووەی کە پرۆژەکە تێی دەچێت شتێکی ئەوتۆ نیە، بەڵام بەشی خۆی دەبێتە هاوکاریکەرێکی بچووک و خەڵکیش بە مەبەستی هاوکاریکردنی پرۆژەکە کڵاوەکەیان کڕیوە، بەدەر لەوانەش کڵاوەکە دەبێتە هۆی بڵاوکردنەوەی ناوی کۆمپانیایەکە و هۆشیارکردنەوەی خەڵک لەئامانجی پڕۆژەکە.\nتاگەکان ئیلۆن مەسک تونێلی ژێر زەوی


14:52 - 20 رێبەندان 2717\nهەواڵدەریی ڕۆیتێرز لە ڕاپۆرتێکدا بڵاوی کردووەتەوە که عەباس عەراقچی ڕوو لە وڵاتانی ڕۆژئاوایی گوتوویەتی: کار بکەن بۆ سەرکەوتنی ڕێکەوتنە ناوەکییەکە ئینجا قسە لەسەر بابەتەکانی دیکە دەکەین.\nجێگری وەزیری دەرەوەی ڕیژیمی ئێران عەباس عەراقچی: باسی لەوەش کردووە، پێویستە ل ەسەر ئەمەریکا و هاوپەیمانە ئورووپاییەکانی گرەنتی سەرکەوتنی ڕێکەوتنە ناوەکییەکە بکەن کە لە ساڵی ٢٠١٥دا واژۆ کراوە، ئینجا بێن داوای گفتوگۆکردن لە سەر بابەتەکانی دیکە وەکو دەستێوەردانەکانی ئیران لە ناوچەکەدا و بەرنامە موشەکییە باڵیستیکییەکەیان بکەن.\nبە مەبەستی دەوردانەوەی ئابڵۆقە ئابوورییەکان و ناچار کردنی ئامریکا بە مانەوە لە بەرجام، ڕێبەری رێژیمی ئێران بڕیاری بە چوونەدەرەوەی سپا و ئەرتەش لە کەرتی ئابووری دا و ناوی ئەو بەرنامەیەی ڕێژیم نرمش قهرمانانە لێ نرا.


◄ Результат: Found 331, page 1 of 34 Items per page: 🗐 1 🗐 5 🗐 10 🗐 25 🗐 50 🗐 100\n👁 Этот пункт был просмотрен раз 12,460\n👁 Этот пункт был просмотрен раз 20,387\n👁 Этот пункт был просмотрен раз 80,078\n👁 Этот пункт был просмотрен раз 11,738\n📝 2250 نوسەر و هەنەرمەند و رۆژنامەنووس مانەوەی بارزانی بە زەرور دەزانن курдские документы\n📅 Добавлен Aug 4 2015 2:06PM\n👁 Этот пункт был просмотрен раз 36,259\nهەموومان بارودۆخی هەستیاری ئەم قۆناغەی میللەتەکەما [ Больше... 👁] ✖ ✖ ✖ 0 0 ✔ 76% ✍ H.B. 4-8-2015 14:06:22\n📝 31ی پوشپەڕ 1367 و کیمیابارانی ڕێژاو زەردە курдские документы\n📅 Добавлен Jul 21 2017 10:48AM\nلە دوایین ڕۆژەکانی کۆتایی هاتنی شەڕی ئێران و عێراق [ Больше... 👁] ✖ ✖ ✖ 0 0 ✔ 91% ✍ H.B. 21-7-2017 10:48:18\n👁 Этот пункт был просмотрен раз 10,184\n📊 7 تەن دەرمانی ماوەبەسەرچوو هێنرابووە کوردستانەوه و لەناوبران Статистика и опросы\n📅 Добавлен Aug 10 2017 1:32AM\n👁 Этот пункт был просмотрен раз 4,668\nبەڕێوەبەرایەتی گشتی تەندروستی هەڵەبجە حەوت تەن دەر [ Больше... 👁] ✖ ✖ 0 2 ✔ 93% ✍ S.E. 10-8-2017 1:32:54\n👁 Этот пункт был просмотрен раз 115\n| Время создания страницы: 0,904 секунд!


ڕۆژی چوارشەممە، ١٣ی ٢ی ٢٠١٩، شاندێکی بەڕێوەبەرایەتی گشتی چاودێری و گەشەپێدانی کۆمەڵایەتی لە پارێزگای سلێمانی بە سەرۆکایەتی بەڕێز م.عومەر گوڵپی، بەڕێوەبەری گشتی و ئەندامیەتی هەریەکە لەبەڕێزان هیوا سەعید، بەرپرسی بەشی دایەنگەکان و بەختیار عەلی حەمەغەریب، بەرپرسی بەشی ئەندازیاری سەردانی بەڕێوەبەرایەتی گشتی وەبەرهێنانی سلێمانیان کردو لەلایەن بەرێزان ئەندازیار عەزیز عەلی، بەرێوەبەری گشتی و ژمارەیەک لە بەڕێوەبەرو بەرپرسی بەشەکان ئامادەی دیدارەکە بوون.\nلەو سەردانەدا هەردوو بەڕێوەبەرایەتی گشتی باسیان لە کارە هاوبەشەکان و هەماهەنگی نێوان هەردوو بەرێوەبەرایەتی گشتی کرد سەبارەت بە پڕۆژە هاوبەشەکان، بەتایبەت یەکەکانی نیشتەجێبوون و خزمەتگوزاری دایەنگەو چارەسەرکردنی ئەو گرفتانەی دەبنە ڕێگر لەبەردەم وەرگرتنی کۆتایی و بەکارهێنانی بیناکانی تایبەت بە دایەنگە.\nلە بەشێکی تری دیدارەکەدا بەڕێز بەڕێوەبەری گشتی داوای لە بەڕێوەبەرایەتی گشتی وەبەرهێنان کرد هاوکارو پاڵپشتیان بێت لە جێ بەجێکردنی ماددەی ١١ی یاسای ژمارە ٢٢ی ساڵی ٢٠١١ی تایبە بە ماف و ئیمتیازی هاووڵاتیانی خاوەن پێداویستی تایبەت کە لە ئێستەدا بەڕێوەبەرایەتی گشتی لە رێبەرێکدا بەناوی (ڕێبەری تایبەتمەندییە ئەندازیارییەکانی بیناو پرۆژەو شوێنە خزمەتگوزارییەکان بۆ هاووڵاتیانی خاوەن پێداویستی تایبەت) ئامادەی کردوون.\nهەر لەو دیدارەدا بەرێز بەڕێوەبەری گشتی داوای کرد هەموو پڕۆژەکان پابەند بکرێن بە تایبەتمەندییە ئەندازیارییەکانەوە، بۆ ئەوەی شارو پارێزگاکەمان بە تەواوەتی ژینگەیەکی گونجاوو لەباربێت بۆ ژیانی هاووڵاتیانی خاوەن پێداویستی تایبەت.\nلە بەرانبەردا بەرێز بەڕێوەبەری گشتی وەبەرهێنان خۆشحاڵی خۆیان بە دیدارەکە دەربڕی و جەخیتیان کردەوە بە تەواوی توانای خۆیانەوە لە بارەتی تایبەتمەندی پڕۆژەکانەوە بۆ کەمئەندامان هەوڵ دەدەن و رێوشوێنی پێویست بۆ جێ بەجێکردنیان دەدۆزنەوە، هەورەک پێشنیاری پێویستیشیان خستەبەردەم بەرێوەبەرایەتی گشتیمان بۆ پەرەپێدان بە پرۆژەکەو باشتر جێ بەجێکردنی.


بڕوخێ ده‌سه‌ڵاتی بنه‌ماڵه‌کان! |\nبڕوخێ ده‌سه‌ڵاتی بنه‌ماڵه‌کان!\n2011/02/20 at 6:35 PM لێدوانێک بنووسە\nحه‌مه‌غه‌فور:خه‌ڵکی سلێمانی ڕۆژی پێنجشه‌ممه17شوبات، به‌هه‌ڵبڕینی دروشمی”بڕوخێ ده‌سه‌ڵاتی بنه‌ماڵه‌کان!”، له‌کۆبوونه‌وه‌ی جه‌ماوه‌ری خۆیاندا، نه‌سیمی شۆڕشی تونس‌و میسریان گه‌یانده‌به‌رده‌رکی سه‌راو حه‌ماسی شۆڕشگێڕانه‌یان له‌نێو دڵ‌و ویژدانی خه‌ڵکی سته‌مدیده‌ی کوردستاندا گه‌شانده‌وه. شنه‌بای ڕاپه‌ڕین‌و شۆڕشی جه‌ماوه‌ری نائومێدیی که‌ڵه‌که‌بووی خه‌ڵکی کوردستانی به‌رامبه‌ر به‌ده‌سه‌ڵاتی بنه‌ماڵه‌کان گۆڕی بۆ ئیراده‌نواندن‌و ده‌سبردن بۆ گۆڕانکاری شۆڕشگێڕانه‌له‌کۆمه‌ڵگای کوردستاندا. وه‌کو چۆن له‌تونس‌و میسر شۆڕشی گشتگیر به‌خێرایی له‌دروشمێکی سه‌رانسه‌ریدا خۆی وێناکرد، وازهێنانی هه‌ردوو دیکتاتۆر، بن عه‌لی‌و حوسنی موباره‌ک، له‌کوردستانیش خواستی سه‌رانسه‌ری جه‌ماوه‌ری ناڕازی کوردستان به‌دژی ده‌سه‌ڵاتی میلیشیایی‌و قه‌ڵای فیرعه‌ونه‌کانی کوردستان به‌دروشمی “بڕوخێ ده‌سه‌ڵاتی بنه‌ماڵه‌کان!” جه‌به‌روتی ده‌سه‌ڵاتی ناسیونالیزمی کوردی له‌یه‌که‌م ساته‌کانیه‌وه‌ڕاوه‌شاند.\nخه‌ڵکی سلێمانی وه‌کو په‌یمانێک بۆ سووربوون له‌سه‌ر ڕاپه‌ڕینی شۆڕشگێڕانه‌یان به‌هه‌مان شێوازی خه‌ڵکی شۆڕشگێری تونس‌و میسر، گه‌نجانی شار له‌پێشیانه‌وه به‌ر ده‌رکی سه‌رایان ناو نا “مه‌یدانی ئازادی”، وه‌کو هێماو هاودڵی له‌گه‌ڵ ئه‌و ڕۆحیه‌شۆڕشگێڕانه‌یه‌ی که‌مه‌یدانی ئازادی قاهیره‌ی پایته‌ختی میسری کرده‌ناوکۆکه‌ی شۆڕش‌و له‌ماوه‌ی 18هه‌ژده‌ڕۆژی خه‌بات‌و تێکۆشانی لێبڕاوانه‌دا سه‌رۆکی یه‌کێک له‌ده‌سه‌ڵاته‌سته‌مگه‌رو دیکتاتۆره‌هه‌ره‌به‌هێزه‌کانی جیهانی عه‌ره‌بیان له‌سه‌ر عه‌رشی ده‌سه‌ڵات ڕاکێشایه‌خواره‌وه!\nهه‌رچه‌ند ده‌سه‌ڵاتی ڕه‌شی بنه‌ماڵه‌کان له‌کوردستان یه‌که‌م خونچه‌گوڵی شۆڕشی کوردستانیان له‌چه‌ند ساتێکدا شه‌ڵاڵی خوێن کردو تاوانێکی گه‌وره‌یان له‌دژی خه‌ڵکی کوردستان ئه‌نجامدا، به‌ڵام ته‌وژم‌و تینی شۆڕشگێرانه‌ی به‌گوڕتر کرد به‌پێچه‌وانه‌ی خواستی تفه‌نگچیانی پارتی دیموکراتی کوردستانه‌وه. ده‌سڕێژی کوێرانه‌ی پارتی به‌نێو خۆپیشانده‌ران‌و دواتریش لێدوانی تۆڵه‌سه‌ندنه‌وه‌له‌خه‌ڵک‌و هه‌ڕه‌شه‌و گوڕه‌شه‌ی ده‌ست‌و قاچ بڕینه‌وه‌کانی سه‌رانی پارتی‌و ته‌سلیمبوونی بزووتنه‌وه‌ی گۆڕان‌و ئیسلامیه‌کان به‌ملهوڕیه‌کانی پارتی، زۆرتر ڕێبازی ڕاپه‌ڕینی جه‌ماوه‌ری کوردستانی ڕۆشن کرده‌وه‌و مه‌یلی ئیراده‌نواندنی سه‌ربه‌خۆی جه‌ماوه‌ری له‌نێو ڕاپه‌ڕینی خه‌ڵکیدا به‌هێزترو هه‌مه‌گیرتر کرد. سه‌رباری سیناریۆسازی پارتی‌و یه‌کێتی بۆ هێوڕکردنه‌وه‌ی ته‌وژمی ڕاپه‌ڕینی جه‌ماوه‌ری تا بگا به‌هه‌ڕه‌شه‌و چاوسوورکردنه‌وه‌کان، به‌ره‌به‌ره‌شه‌پۆلی ئیراده‌نواندن‌و هاتنه‌مه‌یدانی شۆڕشگێڕانه‌ته‌شه‌نه‌ئه‌کاو شارو شارۆچکه‌و ناوچه‌کانی تری کوردستان ئه‌گرێته‌وه. به‌دروست ڕێگای به‌هێزکردنی به‌ره‌ی خه‌ڵکی دژی ده‌سه‌ڵاتی بنه‌ماڵه‌هه‌ر ئه‌مه‌یه.\nده‌سه‌ڵاتی بنه‌ماڵه‌کان له‌کوردستان دوایین بێچوه‌دیکتاتۆره‌کانن که‌گره‌و له‌سه‌ر ئه‌سپی دۆڕاو ئه‌که‌ن‌و دڵیان به‌وه‌خۆشکردووه‌که‌به‌سه‌رکوت‌و به‌خوێنڕشتنی ڕۆڵه‌کانی ئه‌م خه‌ڵك‌و جه‌ماوه‌ره‌شۆڕشگێڕه‌ئه‌توانن ڕاپه‌ڕینی جه‌ماوه‌ری پاشگه‌زکه‌نه‌وه‌و واداریان بکه‌ن جارێکی تریش مل بۆ ده‌سه‌ڵاتی فیرعه‌ونی بنه‌ماڵه‌کان ڕاکێشن! پارتی هێزی چه‌کداری زۆری جووڵاندوه‌بۆ سه‌ر ماڵ‌و ژیانی هاوڵاتیانی سلێمانی‌و شاره‌که‌یان میلیتاریزه‌کردووه. ئه‌وان که‌ته‌قه‌یان له‌خۆپیشانده‌ران کردووه‌و خه‌ڵکی شاری سلێمانیان خه‌ڵتانی خوێن کردووه، بێشه‌رمانه‌باسی ئاژاوه‌گێڕی‌و تێکده‌ران‌و پێکهێنانی لیژنه‌ی لێکۆڵینه‌وه‌و ئه‌م شتانه‌ئه‌که‌ن! له‌کاتێکدا خواستی ته‌واوی خه‌ڵکی کوردستان ته‌سلیمکردنی تاوانبارانی ئاشکرای ناو لقی 4چواری پارتیه‌به‌دادگاو سزادانیانه، وه‌کۆتاییهێنانه‌به‌میلیتاریزه‌کردنی شار. خه‌ونی ناردنه‌وه‌ی خه‌ڵکی توڕه‌و ڕاپه‌ڕیو بۆ ماڵه‌وه‌له‌لایه‌ن سه‌رانی پارتی‌و یه‌کێتیه‌وه ئێستا له‌گه‌ڵ ڕاپه‌ڕینی شۆڕشگێڕانه‌دا لێیان بۆته‌کابووسێکی گه‌وره‌و وه‌کو دڕنده‌یه‌کی بریندار به‌چوارده‌وری خۆیاندا هه‌ڵمه‌ت‌و په‌لاماری کوێرانه‌ئه‌ده‌ن.\nئێستا ئیتر ڕۆژی هه‌ق‌و حساب له‌گه‌ڵ ئه‌م تاڵانچی‌و فیرعه‌ونانه‌ی کوردستاندا نزیک بۆته‌وه‌و خه‌ڵکی سه‌رانسه‌ری کوردستان به‌دڵ‌و به‌گیان خۆیان‌و ویژدانیان له‌گه‌ڵ ڕاپه‌ڕینی شاری سلێمانیدا گرێداوه‌و به‌ئومێدی سه‌رانسه‌ری کردنه‌وه‌ی ڕاپه‌ڕین‌و هاتنه‌مه‌یدانی گه‌وره‌و ملیۆنیی به‌ووردی چاودێری ڕووداوه‌کان ئه‌که‌ن.\nبه‌ڵام ته‌واوی جه‌ماوه‌ری خه‌ڵکی کوردستان ده‌بێ ئه‌و ڕاستیه‌بزانن، وه‌ئه‌و وانه‌یه‌له‌شۆڕشه‌کانی تونس‌و میسره‌وه‌فێربووبێتن، که‌سیناریۆکانی ده‌سه‌ڵات بۆ کپکردنه‌وه‌ی شه‌پۆلی ڕاپه‌ڕینی جه‌ماوه‌ری‌و ناردنه‌وه‌یان بۆ ماڵه‌وه‌کۆتایی نایه‌ت. گه‌ره‌نتی سه‌رکه‌وتنی ئیراده‌ی شۆڕشگێڕانه‌ی خه‌ڵکیش له‌هاتنه‌مه‌یدانی هه‌رچی زیاتری هاوڵاتیانی شارو شارۆچکه‌کانی تری کوردستاندایه‌بۆ نێو شه‌قام‌و به‌هێزکردنی ڕیزی ڕاپه‌ڕینه. هاتنه‌مه‌یدانی جه‌ماوه‌ری ناڕازی شاره‌کانی تری کوردستان هاوکات له‌گه‌ڵ ڕاپه‌ڕینی خه‌ڵکی شاری سلێمانیدا، به‌به‌رزکردنه‌وه‌ی دروشمی “بڕوخێ ده‌سه‌ڵاتی بنه‌ڵه‌کان!” ده‌سه‌ڵاتی پارتی‌و یه‌کێتی وادار ئه‌کات مل بۆ ئیراده‌ی شۆڕشگێڕانه‌دانه‌وێنن. شه‌قامه‌کان ده‌بێ هه‌تا سه‌رکه‌وتن وه‌کو مه‌یدانی ئازادی قاهیره‌و شاره‌کانی تری میسر به‌ئاپۆڕه‌ی ڕاپه‌ڕینی جه‌ماوه‌ری داپۆشرێت. ئه‌مڕۆ خه‌ڵکی کوردستانیش وه‌کو خه‌ڵکی وولاتانی تری ناوچه‌که‌ته‌نها شه‌قام پشت‌و په‌نایانه. ته‌نها هاتنه‌مه‌یدانیان بۆ نێو شه‌قامه‌کان به‌دروشمی شۆڕشگێڕانه‌وه‌گه‌ره‌نتی سه‌رکه‌وتنیانه.\nEntry filed under: حمه سور.\nبه‌پێی زانیارییه سه‌ره‌تاییه‌کان کوژراوێک و(18)بریندار هه‌یه\tبه‌یاننامه‌ی بزوتنه‌وه‌ی گۆڕان ده‌رباره‌ی رووداوه‌كانی سێ رۆژی رابردووی كوردستان


لە ساڵی داهاتووەوە هاووڵاتی لە ئیتاڵیا ناتوانێت مانگانە هەزار یۆرۆ زیاتر بە کاش خەرج بکات\n2021-11-21 [10:11 AM]\nحکومەتی ئیتاڵیا خەرجکردنی پارە بەشێوەی کاش لە وڵاتەکەیدا سنووردار دەکات و ئامانجێکی سەرەکیش لە هەنگاوەکەی ئەوەیە خۆدزینەوە لە باجدان کەمبکاتەوە.\nبە گوێرەی ئەو پلانەی حکومەتی ئیتاڵیا دەیەوێت جێبەجێی بکات، لە 1ـی کانوونی دووەمی 2022ـەوە خەرجکردنی پارە بەشێوەی کاش لەو وڵاتەدا بەجۆرێک سنووردار دەکرێت کە هەر هاووڵاتییەک ناتوانێت هەزار یۆرۆ یان زیاتر خەرج بکات.\nحکومەت جەخت لە جێبەجێکردنی پلانەکەی دەکاتەوە و ئاماژە بەوەش دەکات، ئەگەر رێز لەو بڕیارەی نەگیرێت و هەموو لایەک پێوەی پابەند نەبێت، ئەو کاتە کەس و لایەنی سەرپێچیکار بە بڕێک پارە سزا دەدرێت کە دەکرێت بگاتە 50 هەزار یۆرۆ.\nهەوڵدان بۆ جێبەجێکردنی ئەو پلانە لەکاتێکدایە، هەر ئێستاش هاووڵاتیی ئیتاڵیا لە هەندێک ناوچە مافی ئەوەی نییە زیاتر لە دوو هەزار یۆرۆ بەشێوەی کاش بەکاربهێنێت، بەتایبەتی لەو ناوچەیەی کە دەکەوێتە سنووری نەمسا.\nلەسەر بنچینەی ئەو بڕیارە، ئەو هاووڵاتی و لایەنەی کە پێویست بەوە بکات زیاتر لە هەزار یۆرۆ بەکاربهێنێت، دەبێت سوود لە گواستنەوەی بانکی یان کارت وەربگرێت.\nیەکێک لە سەرەکیترینی ئەو هۆکارانەی وایکردووە حکومەتی ئیتاڵیا ئەو بڕیارە بدات ئەوەیە کە خۆدزینەوە لە باجدان و سپیکردنەوەی پارە سنووردار بکات، کە لەو وڵاتە ئەوروپییەدا زۆرە.\nژمارەیەک لە حیزب و دامەزراوەکان دەستخۆشی لە هەنگاوەکەی حکومەت دەکەن، بەڵام کەم نین ئەو رەخنانەش لە ماریۆ دراگی، سەرۆکوەزیرانی وڵات دەگیرێن. رەخنەگران دەڵێن، جێبەجێکردنی پلانەکە واتای ئەوەیە ئازادیی تاکەکەسی دەکەوێتە مەترسییەوە، چونکە چاودێریکردنی جموجوڵی ئابووریی هەر هاووڵاتییەک لە سیستمی ئەلیکترۆنیدا کارێکی ئەستەم نییە.\nئابووریی ئیتاڵیا لە ماوەی چەند دەیەی رابردوودا پێشکەوتنی زۆری بەخۆوە بینیوە؛ ئابووریی ئەو وڵاتە بەشێوەیەکی سەرەکی پشت بە پیشەسازییە ئەندازیارییەکان دەبەستێت، بەڵام نەبوونی سەرچاوەی وزە و ماددەی خاویش بە خاڵی لاوازی ئابووریی ئەو وڵاتە هەژماردەکرێن.\nخۆدزینەوە لە باجیش بە یەکێک لە گەورەترین کێشەکانی بەردەم ئابووریی نیشتمانیی ئەو وڵاتە دادەندرێت. بە گوێرەی ئامارە نافەرمییەکان، 56.3٪ـی خەڵک باج نادەن یان ئەو بڕە نادەن کە لەسەریان پێویستە و هەربۆیە حکومەت مەبەستیەتی ئەو کێشەیە چارەسەر بکات.


نرخی نەوت و قەرزەكانی ئەمریكا – ڕێکخراوی ڕوونبیین بۆ شەفافییەت لە پرۆسەکانی نەوت\nروونبیین أكتوبر 14, 2021 Posted in بیروڕا\nنرخی نەوت لە ٨٠ دۆلار تێپەڕیوە و پێشبینیی دەكرێت بگاتە ٩٠ -١٠٠$ لە كۆتایی ئەمساڵدا. بۆ وڵاتانی نەوتیی، ئەمە هەمیشە هەواڵێكی خۆشە، چونكە لە ئابوریی جیهانەوە پارەی زیاتریان بۆ دێت. بەڵام ئەمجارە رەنگە جیاواز بێت، ئەگەر ئەمریكا نەتوانێت قەرزەكانی بداتەوە، ئەوەی ئابوریناسان پێی دەڵێن “debt default”. ئێستا جیهان گەیشتۆتە بەر لەم قۆناغە، ئەوەی پێی دەڵێن “موزایەقەی قەرز-debt distress”.\nقەرزەكانی جیهان گەیشتۆتە ٢٩٦ ترلیۆن دۆلار، كە نزیكەی ٢٠ ترلیۆنی لە دەستپێكی پەتای كۆرۆناوە زیاد بووە. نزیكەی ٤٠ دەوڵەت گەیشتونەتە قۆناغی “موزایەقەی قەرز”، لەوانە كامیرۆن كە ٢٣.٨%ی جی دی پی (GDP) بۆ دانەوەی قەرزەكانی خەرج دەكات بەرامبەر بە تەنها ٣.٩% لەسەر تەندروستیی (جی دی پی واتە كۆی داهاتی نیتشمانیی). زامبیا لە ٤٤%ی داهاتی ساڵانەی حكومەتەكەی بۆ قەرزدەرەكانێتی، یەكەم دەوڵتیش بوو كە رایگەیاند توانای دانەوەی قەرزەكانی نەماوە.\nئەمریكا، ئەو دەوڵەتەی سەدەیەكە ئاغای جیهانە، توشی هەمان مەترسیی بۆتەوە. قەرزەكانی ئەمریكا لە ١٠٠%ی جی دی پی تێپەڕاندووە ( بە تێكڕا، هەر كەس ٧٠ -٨٠ هەزار دۆلار قەرزارە). (یابان و چین یەكی زیاتر لە ترلیۆنێك و بەڕیتانیا نزیكەی نیو ترلیۆنیان لای ئەمریكایە).\nلە سەرەتای ١٩٨٠كاندا، قەرزەكانی حكومەت سفر بوو، لە ١٩٩٠دا یەك ترلیۆن دۆلار بوو. جۆرج دەبلیو بۆش گەیاندییە ١٠ ترلیۆن، ئۆباماش ٢٠ ترلیۆن، واتە ٧٠%ی جی دی پی (جەنگی دژە تیرۆر و قەیرانی ٢٠٠٨ و زیادكردنی خەرجیی بۆ تەندروستیی و شتی دیكە كەڵەكەیان كرد). (لە بەرنامەیەك لە یوتیوب ئەم داتایانەم وەرگرتووە).\nبەهەرحاڵ، سەقفی ئەمجارە تا نزیكەی ٢٩ ترلیۆن دۆلار بەرز دەكرێتەوە بەشێوەیەكی كاتیی تا مەسرەفەکانی حکومەت جێبەجێ ببێت لەناویشیدا کڕینی نەوت. وەزیرەی دارایی (سكرتێری خەزێنەی) ئەمریكا جانێت ییڵن چووە كۆنگرێس و وتی:\nسەقفی قەرز بەرزنەكەنەوە، تەنانەت پارەم نابێت چەكی موچەی سەربازان لە كاتی خۆیدا بدەم (موچەكانیان دوا دەكەوێت!)، جگە لە دواكەوتنی موچەی ٥٠ ملیۆن كەسی بەتەمەن و ٣٠ ملیۆن خێزان كە لەسەر كرێدتی باجی منداڵەكانیان هاوكاریی وەردەگرن تا بژین. داهاتی باج لە ئەمریكا دەرەقەتی خەرجییەكانی حكومەت نادات و چاپكردنی پارەش سەلامەت نییە و گرانی لێ دەكەوێتەوە.\nئەگەر كۆنگرێس سەقفی قەرزی (واتە سنوری قەرز كە یاسایەكە لە ١٩٣٩ەوە دانراوە تا حكومەت جڵەو بكات و خۆی نەخاتە ژێر قەرزی زەبەلاحەوە) بەرز نەكردایەتەوە، ئەوا بەهای دۆلارەكەی گیرفانی تۆ و حكومەتەكەشت هاڕڕەی دەكرد، نە تۆ ژنت بۆ دەهات و نە كاندیدەكان و حزبەكانیان دەیانتوانیی ساحێبی پەیمانەكانیان بن تەنانەت ئەگەر راستگۆش بن. (ئەوانەی ئەیانەوێت لە بەهای دۆلار تێبگەن، دەبێت بەردەوام چاودێریی ئەمریكا بكەن).\nئا لێرەدایە ئێمە پێوە ئەبین: خۆشگوزەرانیی ئێمە تەنها بە نرخی نەوتەوە (نەك كاندیدەوە!) نەبەستراوەتەوە، بەڵكو بە نرخی دۆلاریشەوە. بۆ ئەوەی ئەمە روونەدات، یان كاریگەرییەكەی كەم بكرێتەوە، پێویستمان بە سیاسیی و بڕیاربەدەستێكە دەستوبرد بكات لە رووبەڕووبوونەوەی ئەم مەترسیيانەی بەردەممان بەوەی وەبەرهێنان هەمەڕەنگ بكات و رۆحی هەمئاهەنگیی و هاریكاریی بكاتەوە بە بەری كۆمەڵگەكەدا نەك لە گروپی بچوكدا قەتیسی بكات.\nیەكەمیان ئەوەیە: ئایا قەرز مەترسییدارە؟ هەندێك دەڵێن نەخێر، ئەم دڵەڕاوكییە چییە دروستتان كردووە؟ تۆ هەڵەیت كە وادەزانیت هەموو كات ئەوە باشە “پێ بە قەد بەڕەكەی خۆت راكێشیت”. قەرز نەكەیت ئابوریی زیاتر خاودەبێتەوە. قەرز بكە، بەڵام بۆ وەبەرهێنان بێت (وەك خوێندن یان خانوو بكڕە) نەك بۆ ژوری میوان.\nهەندێكی تر دەڵێن هەموو شت پرەنسیپی خۆی هەیە. رۆژێك دێت كۆی داهاتەكەت بەس بەشی نرخی سودی قەرزەكەت دەكات و تیا دەچیت. كە خەڵك و و بزنسكار و حكومەتەكانیش بە مایەپوچیی بینیانیت، ئیتر هەر تاقەتیان نییە سەلامیشت لێ بكەن چجای قەرزت بدەنێ!\nهەر یەك لەم تێزە فكرییانە كەموكوڕیی خۆیان هەیە. هەر یەكيش بۆشاییەك پڕ دەكەنەوە و دەبێت هاوكاری یەكتر بن و یەكتر تەواو بكەن لە بری ئەوەی بیەوێت بەڵگەی زیاتر بۆ خۆی بهێنێت. بەس وادەردەكەوێت لە ماوەی كورتخایەندا جگە لە چارەسەرە تەقلیدییەكان شتێكی نوێ لە ئارادا نییە و ئەمەش مانای ئەوەی جیهان لە مەترسیی گەورەدایە. بەڵام مرۆڤ زیرەكە و زۆری تر نابات شتێكی گونجاو هەر دەدۆزێتەوە و ئێمەی كوردە حەیاتەكەش چیمان لەسەرە؟ بەكارهێنانەكەی.\nهەناردەی نەوتی هەرێمKBT لە ڕێی بەندەری جیهان لە مانگی ئابی٢٠٢١ دا →\n← هەماهەنگی و هاوئاهەنگی گەورە بەکار بەرانی نەوت


میسر.. یەكەم حاڵەتی توشبوون بە كۆرۆنا تۆمار كرا – تۆڕی میدیایی خەڵک\n2020/02/14 - 10:03 PM\nوەزارەتی تەندروسی میسر ڕایدەگەیەنێت، یەكەم حاڵەتی توشبوون بە ڤایرۆسی كۆرۆنا لە میسر تۆمار كرا كە كەسێكی بیانییە.\nخالد موجاهد وتەبێژی وەزارەتی تەندروسی میسر ڕایگەیاند، یەكەم حاڵەتی توشبوون بە ڤایرۆسی كۆرۆنا لەوڵاتەكەیاندا تۆماركراوە و لەوبارەیەشەوە ڕێكخراوی تەندروستی جیهانییان ئاگاداركردووەتەوە.\nوتەبێژی وەزارەتی تەندروستی میسر ئەوەشی خستەڕوو، تووشبووەكە كەسێكی بیانییە، (بێئەوەی ناسنامەكەی ئاشكرا بكات)، وتیشی، لە ئێستادا توشبووەكە ڕەوانەی چاودێری پزیشكی ورد كراوە.\nڕێكخراوی تەندروستی جیهانیڤایرۆسی كۆرۆنامیسروەزارەتی تەندروستی میسر


کوردیپێدیا - 03-03-2017\n📅 03-03-2017 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n#کۆمەڵەی قوربانیانی کیمیابارانی هەڵەبجە\n➕ ئەم بابەتە لەلایەن: (هاوڕێ باخەوان)ەوە لە: Mar 4 2017 12:40PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 21 2017 7:26PM باشترکراوە\n📷 فایلی وێنە 1.0.1 36 KB Mar 4 2017 12:40PM هاوڕێ باخەوان\n1. 👁 Hêlîn Şahîn\n2. 👁 ئیبراهیم حەسۆ (ئۆرهان باران)\n3. 👁 نەورۆز گوڤەرجین (چەکدار سینان)


تائێستا هیچ بڕیارێك بۆ ڕێگەدان بە هاتنی گەشتیارانی ئێرانی نەدراوە | دەزگاى زارى کرمانجى\nتائێستا هیچ بڕیارێك بۆ ڕێگەدان بە هاتنی گەشتیارانی ئێرانی نەدراوە\nبەڕێوەبەری گەشتوگوزاری سۆران، لە دیدارێكی زاری كرمانجیدا دەڵێت "دوای هەڵگرتنی قەدەغەی هاتووچۆی نێوان پارێزگاكان، رێژەی هاتنی گەشتیاران بۆ ناوچە گەشتیارییەكانی سنوورەكەمان لە بەرزبوونەوەدایەو زۆربەشیارن گەشتیاری شارەكانی باشورو ناوەڕاستی عێراقن.\nدەشڵێت: "بۆ كردنەوەی دەروازەی نێودەوڵەتیی حاجی ئۆمەران بەڕووی گەشتیارانی ئێرانی، تا ئێستا هیچ بڕیارێك نەدراوە و چاوەڕوانی بڕیار و رێنمایی حكوومەتین.\nلەبەردەوامی قسەكانیدا بارزان محەمەد، بەڕێوەبەری گەشتوگوزاری سۆران، بەزاری كرمانجی راگەیاند: "سنووری بەڕێوەبەرایەتییەكەمان هەر چوار قەزاكانی (سۆران، رواندز، مێرگەسۆر و چۆمان) بە ناحیەو گوندەكانیانەوە لەخۆ دەگرێت و بەپێی هەڵكەوتەی جوگرافییان چەندین سەیرانگە و شوێنی گەشتیاریی لەم سنوورانە بوونیان هەیە و زۆربەیان خزمەتگوزاریی پێشوازی لە گەشتیاریان تێدایە، ئەمەش بووەتە سەرچاوەیەكی گرنگی گەشتیاری بۆ ناوچەكە و بژیوی خەڵكی ئەو دەڤەرانە".\nگووتیشی: "لە ئێستاشدا لەژێر چاودێریی ئێمە و بە پابەندكردنی خاوەن شوێنە گەشتیارییەكان بە رێنماییەكانی خۆپارێزی لە ڤایرۆسی كۆرۆنا، ئەم شوێنانە بەڕووی گەشتیاراندا كراونەتەوە و رۆژانە ژمارەیەكی زۆری گەشتیاری ناوخۆی و پارێزگاكانی عێراق، بۆ گەشت و سەیران روو لە سەیرانگەكانی سنوورەكەمان دەكەن".\nلەبەشێكی دیكەی قسەكانیدا بەڕێوەبەری گەشتوگوزاری سۆران، ئەوەی خستەروو: "هەرچەندە چەند مانگێك لەمەوبەر بەهۆی رێكارەكانی خۆپارێزی لە ڤایرۆسی كۆرۆنا، رێگای نێوان پارێزگاكان و شارو شارۆچكەكانی هەرێمی كوردستان و شارەكانی عێراق داخرا بوو، ئەوەش كاریگەری زۆری كردبووە سەر كەرتی گەشتیاری و شوێنە گەشتیاریەكانی هەرێمی كوردستان و سنوورەكەمان چۆڵیان پێوە دیاربوو، بەمەش تەنها لە سنووری بەڕێوەبەرایەتییەكەمان بە سەدان كەس لەوانەی لە شوێنە گەشتیارییەكان كاریان دەكرد بەبێ كاری مابوونەوەو زۆربەی كرێكاران ناردرابوونە ماڵەوەیان، بەڵام خۆشبەختانە لە ئێستادا سەیرانگەو شوێنە گەشتیارییەكان بە شێوەیەكی گشتیی بە رووی گەشتیاران و هاووڵاتییان كراوەنەتەوە، ئەوەش هەلی كاری بۆ زۆربەی ئەو كەسانە رەخساندۆتەوە كە بەبێ كاری مابوونەوە".\nبارزان محەمەد، بەڕێوەبەری گەشتوگوزاری سۆران، راشیگەیاند: "لە سەرەتاوە قەدەغەی نێوان پارێزگاكانی هەرێمی كوردستان هەڵگیرا، دواتریش قەدەغەی نێوان پارێزگاو شارو شارۆچكەكانی عێراقی هەڵگیرا، بەمەش لە سەرتاوە زۆربەی گەشتیارانی عەرەب بە ئۆتۆمبێلی تایبەتیی خۆیان سەردانی هەرێمی كوردستان و سنوورەكەمانیان دەكرد، بەڵام دواتر واتە لە چەند هەفتەی رابردوو گرووپە گەشتیارییەكان بۆ هێنانی گەشتیار لە شار و شارۆچكەو ناوچەكانی عێراق دەست پێكردەوە، بەمەش رێژەی هاتنی گەشتیاران بۆ ناوچە گەشتیارییەكانی سنوورەكەمان رووی لە زیادبوون كردووە".\nبەڕێوەبەری گەشتوگوزاری سۆران، ئاماژەشی بەوەدا: "بە كردنەوەی شوێنە گەشتیارییەكان، سەیرانگەكانی سنوورەكەمان قەرەباڵغی زۆریان پێوەدیارەو رۆژانە هەزاران گەشتیاری ناو خۆیی و شارەكانی كوردستان و عێڕاق رووی تێدەكەن، بە تایبەتیش رۆژانی پشوو، كە تەنها رۆژی هەینی رابردوو زیاتر لە 25 هەزار گەشتیار روویان لە ناوچە گەشتیارییەكانی دەڤەرەكەمان كردووە، كە بە زۆریش هاتوونەتە سەیرانگەكانی سنووری قەزای رواندز، لەوانەش زۆربەیان گەشتیاری شار و شارۆچكەو ناوچەكانی باشور و ناوەڕاستی عێڕاق بوونە، پێشبینی هاتنی گەشتیاری زیاتریش دەكەین".\nبارزان محەمەد، بەڕێوەبەری گەشتوگوزاری سۆران، ئەوەشی ئاشكرا كرد: "سەبارەت بە هاتنی گەشتیارانی ئێران، چاوەڕوانی بڕیاری فەرمیی حكوومەتی هەرێمی كوردستانین، بۆ كردنەوەی دەروازەی نێودەوڵەتیی حاجی ئۆمەران بەڕووی گەشتیاراندا، چونكە تا ئێستا هیچ بڕیارێكی فەرمی لەم رووە نەدراوە، بەڵام بە كردنەوەی دەروازەكە بەڕووی گەشتیاراندا پێشبینی دەكەین، گەشتیارێكی زۆر لە وڵاتی ئێران ڕوو لە هەرێمی كوردستان بكەن، باتیبەتیش شوێنە گەشتیارییەكانی ناوچەكەمان، كە هاوسنوورە لەگەڵ ئەم وڵاتە.


سه‌رۆكی هه‌رێمی كوردستان و عوسمان بایده‌میر كۆبوونه‌وه | دەزگاى زارى کرمانجى\nپێشنیوه‌ڕۆی ئه‌مڕۆ چوارشه‌ممه 19/2/2020 له هه‌ولێر به‌ڕێز نێچیرڤان بارزانی، سه‌رۆکی هه‌رێمی کوردستان پێشوازی له سیاسه‌تمه‌داری كورد به‌ڕێز عوسمان بایده‌میر و شاندێكی یاوه‌ری کرد.\nله دیدارێکدا هه‌ردوولا جه‌ختیان له خه‌باتی سیاسی مه‌ده‌نی و له گوتاری ئاشتیخوازانه‌ی گه‌لی كورد بۆ چاره‌سه‌ركردنی كێشه‌كان و به‌ده‌ستهێنانی مافه‌کانی و لێکنزیكبوونه‌وه‌ی لایه‌نه كوردستانییه‌كان كرده‌وه.\nتاوتوێكردنی بارودۆخی ناوچه‌كه به‌گشتی و دوا پێشهات و گۆڕانكارییه سیاسییه‌كان و دۆخی كورد له ناوچه‌كه و چاره‌سه‌ركردنی كێشه‌كان به ڕێگه‌ی دیالۆگ و دانوستان و ڕۆڵی كۆمه‌ڵگه‌ی نێوده‌وڵه‌تی له‌مباره‌یه‌وه، لایه‌نێكی دیكه‌ی دیداره‌كه بوو.\nناوچە سنووریەکان تۆپباران دەکرێت\nوەڵامێک لە گوتەبێژی حکومەتی هەرێمی کوردستانەوە بۆ فراکسیۆنی گۆڕان لە بەغدا


هۆکاری نەگەڕانەوەی ئاوارەکانی شنگال دەخرێتەڕوو\nYou are at:Home»تەوەر»هەواڵ»تایبه‌ت»هۆکاری نەگەڕانەوەی ئاوارەکانی شنگال دەخرێتەڕوو\nقایمقامی قەزای شنگال رایدەگەیەنێت، ئاوەدانکردنەوەی شنگال پێوستی بە ئەمن و ئاسایش هەیە دەشڵێت “تاکو ئێستاش رێگەیان بە گەڕانەوەی ئیدارەی شەرعی قەزاکە نەداوە”.\nخەڵکی شنگال لە ٣-٨-٢٠١٤، بە هێرشی چەکدارانی رێکخراوی داعش کەوتن و قەزاکەیان و دەوروبەری کەوتە دەست داعش، کە زیاتر لە شەش هەزار کەس کەوتنە دەست داعش. ئەوانەی دیکەش ئاوارەی سەر چیای شنگال بوون، کە بە زیاتر ١٠٠ هەزار کەس مەزەندەد دەکرا.\nرۆژی ١٣-١١-٢٠١٥، دوای ئۆپەراسیۆنێکی دوو رۆژیی هێزەکانی پێشمەرگەی کوردستان، کە بەسەرپەرشتی راستەوخۆی مەسعود بارزانی ئەنجامدرا؛ بارزانی لە کۆنگرەیەکی رۆژنامەوانیدا لەسەر چیای شنگال، رزگار کردنەوەی شارەکەی راگەیاند. بەڵام دوای ئازاد کردنەوەی قەزاکە خەڵکانێکی زۆر نەگەراونەتەوە سەر ماڵ و حاڵی خۆیان. ئەویش بە هۆی رووداوەکانی ١٦ی ئۆکتۆبەر ساڵی ٢٠١٧ـە و بوونی هێزەکانی حەشدی شەعبی لەو ناوچەیە.\nلە لێدوانێکی تایبەت بە نوچەنێت، مەحما خەلیل، قایمقامی قەزای شنگال، لە بارەی ئاوەدانکردنی شنگال رایگەیاند: لە راستیدا هەوڵەکان بۆ ئاوەدانکردنەوەی شنگال بەردەوامە، بەڵام لە پێش هەموو شتێک پێویستە ئەمن و ئاسایش بۆ ناوچەکە و خەڵکەکە دابین بکرێ، هەروەها رێککەوتنی سیاسی بکرێت.\nقایمقامی شنگال ئاماژەی بەوەشدا، تاکو ئێستا رێگەیان نەداوە لە ناو سەنتەری شار دەوامی فەرمی دەست پێبکەینەوە.\nسەبارەت بە دۆخی ئاوارەکانی شنگال مەحما خەلیل، گوتی “ۆخی ئاوارەکان زۆر خراپە و پێویستیان بە هاوکاری لۆجیستیکی هەیە؛ هەروەها ئەوان ئەو ژیانە پر زەحمەتییەیان هەڵبژاردووە، تاکو مەترسییان لەسر نەبێ، بەڵام لەم دۆخەی شنگال بگەڕێنەوە مەترسییان لەسەر ماڵ و مندال و رۆحی ئەوان دروست دەبێت. چونکە پیلانەکان بەردەوامن لەسەر ئاوارەکان.


���ڵ�λ�ã�cc����Ӣ��_cc������Ͷ��½��Ա��¼_cc������Ͷ�������� ??>?? ������Ѷ??>??��ѧ����??>??��ѧ�ж�̬??>??��Ժ��չ��������������������ѵ


ماڵپەڕی شەیدا | shaeda.net Reviews\nOVERVIEW OF shaeda.net\nTRAFFIC RANK FOR SHAEDA.NET\nHey there! Start your review of shaeda.net\nCONTACTS AT SHAEDA.NET\n47 BLAY●●●●●●●SE PARK\nLO●●ON , N17 0TW\nmenu,سەرەتا,dastpek,هەواڵ,hewal,کوردستان,kurdistan,عێراق,جیهان,ئابوری,ههمهرهنگ,adab u hunar,كۆمهڵایهتی,تهندروستی,تهكنهلۆژیا,ئهدهب و هونەر,نوسهران,شاعێران,شاعێرانی كلاسیك,klasik,نالی,قانع,هێمن,مهحوی,وهرزش,ڕاپۆرت,report,ڤیدیۆ,بابهت,پەیوەندی,paiwandi,deg;c\nShaeda.net - www.shaeda,net. Subscribe to this RSS feed. نووسراوە لەلایەن جێگر خۆشناو. یەک شەممە, 03 تەمموز 2016 00:00. له کۆ ئهسرین دهبارێنم لهبۆ کوردی پهراکهنده. له گهرمێن غهرقی ئارهق بووم و چاوم ههر له سامڕهنده. هێمن موكریانی فرمێسکی ڕونوو. Subscribe to this RSS feed. نووسراوە لەلایەن جێگر خۆشناو. دوو شەممە, 14 کانونی یەکەم 2015 00:00. تۆ گوتت: من ئاشقی سهوداسهر و دینم دهوێ. من گوتم: تاکو به ئاواتت بگهی دینم دهوێ. Subscribe to this RSS feed. نووسراوە لەلایەن جێگر خۆشناو. Subscribe to this RSS feed.\nShaeda.net - www.shaeda,net. به وێنه.كازم ساهێر له چێشتخانهیهكی عێراقی له دووبهی دهر دهكهوێ! Subscribe to this RSS feed. نووسراوە لەلایەن جێگر خۆشناو. چوار شەممە, 24 شوبات 2016 00:00. هونهر مهندی عێراقی "كازم ساهێر ". تا پێشمەرگەیەک لە سەنگەری بەرگریدابێت و شەڕ کۆتایی نەیەت لەم وڵاتە من هیچ بۆنەیەک ناگێرم. Subscribe to this RSS feed. نووسراوە لەلایەن جێگر خۆشناو. پێنج شەممە, 31 کانونی یەکەم 2015 00:00. مامۆستا کرێکار ، من ڕاستگۆم لهگهڵ نهرویجیهكان. Subscribe to this RSS feed. شەممە, 05 ئەیلول 2015 00:00.\nShaeda.net - www.shaeda,net. ئەوى ئەمڕۆ بە دەورى تەختیا یە هەل هەلەى مەخلووق مەحوی. Subscribe to this RSS feed. نووسراوە لەلایەن ماڵپەری شەیدا. یەک شەممە, 10 تەمموز 2016 00:00. ئەوى ئەمڕۆ بە دەورى تەختیا یە هەل هەلەى مەخلووق. لە دەورى نەعشیا سوبحەى دەبینى وەل وەلەى مەخلووق. Subscribe to this RSS feed. نووسراوە لەلایەن ماڵپەری شەیدا. دوو شەممە, 14 کانونی یەکەم 2015 00:00. لە باسی مەینت و دەردی دەرونی بۆیە دەم نادەم. لە خوێناوی دڵی پڕ غەم كە سینەم مەوج ئەدا تا دەم. هەلە، پارانەوە ئەمرۆ زوبان و دڵ لە كارایە.\nShaeda.net - www.shaeda,net. خامەی دیل ، نوسینێکی بۆ .تۆ! نووسراوە لەلایەن ماڵپەری شەیدا. دوو شەممە, 18 تەمموز 2016 00:00. بە خامەی دیل ، نوسینێکی ئازاد بۆ،. گوڵ بەنی قەدت لەقوبەی سینە خونچەی کردوە نالی. نووسراوە لەلایەن ماڵپەری شەیدا. یەک شەممە, 10 تەمموز 2016 00:00. گوڵ بەنی قەدت لەقوبەی سینە خونچەی کردوە. خونچە بەم شیرینیە قەت نەی شەکەر نەیکردوە. ئەوى ئەمڕۆ بە دەورى تەختیا یە هەل هەلەى مەخلووق مەحوی. نووسراوە لەلایەن ماڵپەری شەیدا. یەک شەممە, 10 تەمموز 2016 00:00. زۆربای یۆنانی) بە پی دی ئێف pdf.\nShaeda.net - www.shaeda,net. گوڵ بەنی قەدت لەقوبەی سینە خونچەی کردوە نالی. Subscribe to this RSS feed. نووسراوە لەلایەن ماڵپەری شەیدا. یەک شەممە, 10 تەمموز 2016 00:00. گوڵ بەنی قەدت لەقوبەی سینە خونچەی کردوە. خونچە بەم شیرینیە قەت نەی شەکەر نەیکردوە. Subscribe to this RSS feed. نووسراوە لەلایەن جێگر خۆشناو. یەک شەممە, 03 تەمموز 2016 00:00. له کۆ ئهسرین دهبارێنم لهبۆ کوردی پهراکهنده. له گهرمێن غهرقی ئارهق بووم و چاوم ههر له سامڕهنده. قانع ماڵ بەشکرن لە گەڵ براکەم. Subscribe to this RSS feed. Subscribe to ...


چیرۆکی شەو و ژیان - بابەت\nالرئيسية ⁄ چیرۆک ⁄ چیرۆکی شەو و ژیان\n1 کلیپی کتێب و دیمیما چییە:\n1.1 ئەمە کۆمەڵە چیرۆکێکی:\n1.2 هەڵبژاردەیەک لە چیرۆکەکانی وەک کەلیلە و نونە:\n1.3 نموونەی تێکەڵکردن و پاشەکەوتکردن و خراپی کارمە دادەنێت:\nکلیپی کتێب و دیمیما چییە:\nئەمە کۆمەڵە چیرۆکێکی:\n( کەلیلە ) و ( نڤینا ) پێش ئەوەی وەک ( پێنج چاپتەر ) وەرگێڕدرابێت بۆ عەرەبی بانگ کرا ، کۆمەڵە چیرۆکێکی کەسایەتی بۆ هەر چیرۆکێک بە وانەیەک کە پەیوەندی بە حیکمەت و ڕەوشتەوە هەیە ، بنەچەی ئەم کتێبەش دەگەڕێتەوە بۆ ڕەگی هیندی .\nهەڵبژاردەیەک لە چیرۆکەکانی وەک کەلیلە و نونە:\nبانگەشەی ان کرد کە پیاوێک قەناس بەدەست ( ڕاوچی ) ڕۆژێک بە کەوان و بە ویسکی یەوە هاتە دەرەوە ، ئەو قەناسەی فڕێدا و بەر عەنتیپێک ی دا ، بۆیە بردی و هێنایە ماڵەوە ، لە ڕێگادا بەرازێکی کێوی گرت ، قەناس بە خاچەوە هەڵیاندایە سەری . تیری تێهەڵگیراو بەرازەکە بۆی دەرکەوت و بەرازەکە بە کەڵبەکانی لێیدا ، لێدانێک کە لە دەستی یەوە فڕی بوو کەوانەکە و دووانەکەیان لە خاکەکەیان دا و مرد .\nگورگێک لە دارستانەوە بەسەریان هات و لە خۆیدا گوتی : ئەمە ڕاوکردنی پیاوە ، بەراز و مووسە ، ئەوە بەس دەبێت بۆ ئەوەی ماوەیەک بیخۆم ، بەڵام باشتر وایە من بەم تانکە دەست پێبکەم ، بۆیە دەیخۆم ، بۆیە دەبێتە خۆراکی ڕۆژانەم و تا سبەینێ و ئەودیو باقیی ڕزگار دەکەم ، بۆیە چارەسەری ئەو تانکەی کرد تا بیبڕم . کە شکا ، سەری کەوانەکەی فڕی و منیش لە گەرووی دا و مرد .\nنموونەی تێکەڵکردن و پاشەکەوتکردن و خراپی کارمە دادەنێت:\nدەوترووت ڕێوییەک بە تەپڵی لەسەر دارێک هاتووە و هەر کات با بە لقەکانی ئەم درەختە هەڵبکات بزووتنەوی خۆی لە دەهۆڵەکە دا و زۆر بە گەورەیی دەهات . ڕێوی ڕووی تێکرد، چونکە گوێی لە دەنگێکی زۆر گەورە بوو، کە هات بۆ دۆزینەوەی زۆر گەورە خۆی بە چەورو گۆشت دەزانی و خۆی بە شوقەکەی خۆی داینا . کاتێک کە بۆشیەکی بینی گوتی : نازانم ، ڕەنگە مەزنترین شت تەرم و بەرزترین دەنگ بێت .\nئەوان بانگەشەی ئەوە دەکەن کە مەیمونەکان لە چیایەک دەژین ئەوان شەوێکی ساردیان بە باران و ئاگر و بادەویست و نەیاندۆزیەوە . ئاگرێکیان بینی ( مێروویەک کە شەو دەدرەوشێتەوە ) کە وەک بڵێسە یەک دەفڕی ، بۆیە وایان دەزانی ئەو ئاگرە و ئاگرێکی زۆریان کۆکردەوە ، بۆیە فڕێیاندایە سەر ، دەستیان کرد بە فووکردن بە دەمیاندا و بە دەستەوە چوون بۆ ئەوەی حەز لە ئاگرێک بکەن کە لە سەرما دایاننا ( یانی گەرمییان هەیە ) .\nلەسەر دارێکی نزیک باڵندەیەک کەوتە بەر سەیریان و سەیرێکی کردن ، چۆلەکەکە بینی چییان دروست کردووە و دەستیان کرد بە پێێان کە خۆتان ماندوو مەکە ، ئەوەی لە پێشیاندایە ئاگر نییە . کاتێک نەیبینی باوەڕیان بە سووربوون و بڕیاری نزیکیان هەیە ، تا لەو ەوە ی کە بۆی هەیە کۆتایی پێبێت ، ئەکتەرن ، بۆیە بە نێوی دا ڕۆیشت و زانی کە سووربووە لەسەر چی ، پێی گوت : بەدوای ڕاستکردنەوەی ئەوەی ناڕاستە ، ئەو بەردە ڕەقەی کە ناشکێت هەوڵی بە وشە دان نادات و ئەو عودەی کە لێی ناچەمێتەوە ، لە کڕنووش بەرەوە کار ناکات ، بۆیە ماندوو مەبە . بۆیە باڵندەکە ڕەتیکردەوە کە قسەی خۆی بکات و هاتە لای مەیمونەکان تا بزانن ئاگرکەوتنەوە نییە بۆیە یەکێک لە مەیمونەکان خواردی و لە زەویدا و گیانی لەدەستدا\nبابەتچیرۆکچیرۆکی شەو و ژیان .منداڵان


عەلی مەردان – History Of Kurd\nHome / ناوداران / عەلی مەردان\nگۆران حكيم 2017-12-05\tناوداران لێدوان نووسین ناچالاککراوە لە عەلی مەردان 2,074 Views\nعەلی مەردان، ھونەرمەندی پایەبەرز، مامۆستای مەقامات و گۆرانی کوردی، ساڵی١٩٠٤ لە شاری کەرکووک لە گەڕەکی تەکیەی شێخ عەلی لە دایک بووە. مامۆستا، خوێندنی لە تەکیەی کەرکوک و لە لای ماموستا ساڵەح دەست پێکردوە و ھەر لەوێشەوە لە لای مامۆستای دەنگ خۆش مەلا ڕەووف فێری تەجویدی قورئان و ھەندێ مەقاماتی کوردی و قۆڕیاتی تورکمانی بووە.\nعەلی مەردان پاش ھەشت ساڵ تەکیە و شاری کەرکووکی بە جێھێشتووە و بە ماڵەوە چووە بۆ گوندی لەیلان. لەو گوندەدا تەموورە ژەنێکی بە توانا بە ناوی خدر بارام ناسیوە کە سوودێکی زۆری لێوەر گرتوە بۆ مەقاماتی کوردی، بەڵام لە دوایدا کە دەچێت بۆ بەغدا، مەقاماتی کوردی و فارسی و عەرەبی لە مامۆستایانی تری فارس و عەرەب و کوردەو فێر دەبێت و وەک شارەزایەک لە بواری مەقاماتی ناوچەکەدا جێگای خۆی ئەبینێتەوە.\nھەر لەم بارەوە مامۆستا دەڵێت: مەقاماتی کوردی سەرچاوەیەکی کوردی دەوڵەمەندن بۆ ھونەری موزیک و گۆرانی گەلانی ناوچەکە. مامۆستا عەلی مەردان جگە لە دەنگە بەسۆز و ڕەسەنەکەی شارەزای ژەنینی چەن ئامێری موزیک بووە کە خۆی ئامێری عودی زیاتر لا پەسەند بووە. ھەورەھا شارەزای زمان و ئەدەبی کوردی، عەرەبی، فارسی و تورکمانی بووە شیعری زۆربە شاعیرەکانی لە دەیان بەستە‌و مەقامات دا خوێندۆتەوە. عەلی مەردان مەقام زان و داھێنەری کورد، پاش نیو سەدە خزمەتی بێووچان بۆ ئاواز و گۆرانی کوردی، لە رۆژی هەینی ساڵی ۱۹۸۱کۆچی دوای کردووە لەگۆرستانی شێخ محێدین نێژراوە لە دوا ووتەیدا داوا دەکات لە گردی سەیوان لە لای شاعیران و ھونەرمەندان بینێژن تا ھیچ کات و زەمەنێک لە ھونەر و ھونەرمەندان دوور نەبێت.\nمامۆستا عەلی مەردان (١٩٠٤ – ١٩٧٢) لە ماوەی ژیانیدا گەلێ گۆرانی و مەقامی ڕەسەنی تۆمارکردووە، ئاوازی ھەندێک لە گۆرانییەکانیشی ھێندە بەرزن، بەچەند زمانێکی دی وتراونەتەوە.\nشارەزایی و کارامەیی مامۆستا عەلی مەردان لە ھونەری مەقام دا ئەوەندە ئاشکرایە کە مامۆستاکانی مەقامی عێراقی عەلی مەردان بەمامۆستا و ڕابەری خۆیان دەزانن. مامۆستا عەلی مەردان کوردێکی دڵسۆز و خاوەنی ھەستێکی پاکی کوردایەتی بوو. ھەتا ڕۆژی کۆچکردنیشی، کە سوێندی بخواردایە، ھەر بە کوردستان سوێندی دەخوارد.\nمامۆستا عەلی مەردان لە ساڵی ١٩٠٤ لە شاری کەرکووک لەدایک بووە و لە چاوپێکەوتنێکدا سەبارەت بە ژیانی تایبەتی خۆی دەڵێت: “بۆ گوزەرانی ژیانم، بەپای پەتی و سەری کۆتەوە، جوتیاری و شوانی و گاوانیم کردووە. لە شاری بەغداد بووم بە ھاوڕێی مورتەزاخانی ئیسفەھانی و ئەسغەری ھەمەدانی و محەمەد سەعیدی سابڵاغی و زۆر شت لەوانەوە فێربووم، چل شەویش لەگەڵ سەید عەلی ئەسغەری کوردستانی یەکمان گرت و زۆر ھونەرمەندانە پێکەوە ژیاین. مامۆستا لە درێژەی قسەکانیدا دەڵێت: “یەکەم مەقامم، مەقامی ئای ئای بوو، ئەوەی لە ساڵی ١٩٣٩ ـدا لە ئێستگەی کوردی بە زمانی کوردی باجەڵانی بۆم تۆمارکرا.( ئەم قسەیە درۆیەکی شاخدارە جونکە عەلی مەردان لە ١٩٤١دا تێکەلی رادیۆی کوردیی بەغداد بووەو رادیۆکە لە ١٩٤٨دا دەستی بە تۆمارکردنی مووسیقاو گۆرانیی کرد/ بنۆرە؛ کەمال رەئووف محەممەد- مێژووی رادیۆی کوردیی بەغداد- بەرگ ١،جزمی ١-٣، هەولیر ٢٠١٤).. مامۆستای گۆرانی مەقامی کوردی لە ساڵی ١٩٦٥ ـدا لە ئێستگەی ڕادیۆی تاران و کرماشاندا چەندین مەقام و گۆرانی تۆمارکردووە. دوا گۆرانی عەلی مەردان بەستەیەک بووە، ئەوەی لە ساڵی ١٩٧٢ ـدا لە ئێستگەی کوردی بەغداد تۆماری کردووە. مامۆستا لە تەمەنی ٧٧ ساڵیدا و لە ٢٤ ـی تەمموزی ساڵی ١٩٨١ کۆچی دوایی کردووە و لە شاری کەرکووک لە گۆڕستانی شێخ محێدین بە خاکی پیرۆزی کوردستان سپێردراوە.\nشیرین کەلامە، گیانە بەسیەتی، یاریکە ڕاکە پێکەنە، خۆم و عودەکەم، کەتان کەتانە، مێوڵێ و دێلێژە، ئەسمەر، وەرە قوربان، ھۆ برای جوتیار، لەیلێ، ڕەنجی بێوەرم، ھەوری لە قەدی ئاڵاوە، ە دەنگی خۆش بمھێنە جۆش، کە ئەو جوانە، ئەڕۆی ئۆغر، ە دایم دڵ تۆی ئەوێ، مامە، کەی دێتەوە، لە خرنە خرنە، ھەتا مردن، ئەڵوەن ناوت شیرینە، ئای چەندم خۆش دەوێ، ھەر تۆم ئەوێ تۆ، مینا گیان، لە کەلە دەنگی ساز دێ، شەو ڕۆژ، گۆڵە باخ، دەھەستە، کراس کودەری ئاوریشم، سەد جار بەو مانگە، ھەستە با بچین بکەین تەماشا، کۆڵان بە کۆڵان، ئەم پەرچەم و ئەگیجە، ئاخ چی بکە نیمە چارە، ئەو چاو جوانە، ھۆ کاکەی شوان، وەرە قوربان، فاتمە، برای شیرینم، خاڵۆ خاڵۆ، شەو و ڕۆژ لە خایاڵ و لە بەرچاوی.\nلەبەر چاوی بەد (مەقامی ماھوور)\nچەند جارم ووت (مەقامی ھەمایۆن)\nبا یادم کا فریادم کە (مەقامی ھیجران)\nڕەنجی بێوەرم (مەقامی بەیاتی شور)\nڕاستەی خیابان (مەقامی ئەڵاوەیسی)\nلێم یاخی (مەقامی ئای ئای)\nلەبەر نازی چاو بازان (مەقامی خورشیدی)\nئەی مانگ (مەقامی بەیات)\nچی بکەم (ماقامی نەوا)\nدڵ لە حەسرەت (مەقامی ئورفە)\nمەمکوژە گیانە بە ھیجران (مەقامی دەشت)\nبە داوی زۆڵفت (مەقامی ڕاست)\nبە بەردی فیرقەتت (مەقامی ماڵەڵا ھیجرانی)\nبە غەمزەی چاوی مەخموری (مەقامی نەوا)\nPrevious ئایا کۆنسۆڵی ئێرانی ڕاست دەکات کە دەڵێت ” کوردی زمان نیە و زاراوەیەکی ئێرانیە و تێکەڵەیەکە لە فارسی و عەرەبی”؟\nNext مه‌لا عه‌بدولكه‌ریمی موده‌ریس، گه‌وهه‌رێك له زمانزانی و سه‌لیقه(بەشی یەکەم)\nبه‌ردبارانكردنی كه‌سى هاوسه‌ردار: ناته‌بایی له میتۆد و.. فیقهی پله‌به‌ندیى!\nچەپێک گوڵ نابەیتەوە؟ پاریس 1928\nپه‌یوه‌ندی نێوان تاك و كۆمه‌ڵ و كه‌لتوور و ئینتیما بۆ بازنه‌ی بچوك و گه‌وره (نه‌ته‌وه) (3 له 3)


دانهاخ – پەڕە 24 – Knwe.org\nسەرەکی » ئەدەب - سێبەر و سایە » دانهاخپەڕە 24\nوەبیرھێنانە و باسکردنی ئەو رۆژگارە تاڵ و سەختانە، وەک رژاندنی تامی تاڵییە بەناو ناخی خۆت و جۆرێکە لە خۆکوژی، با ئەو سەردەمە لە بازنەی زەمەندا مردووشبێت و گەڕابێتەوە ناوکی گەردوون. بەڵام ھاوکات بۆ وەرگرتنی پەند و عیبرەت لێی دەبێت جارجار وا راڤە بکرێت کە چەند مەترێک لەبەر ماڵەکەتان دوورە لەھەر کات و ساتێکدا خۆی دەکات بەژووردا.\nخانووەکەمان دوو دەستە بوو، ئێمە لەدەستەی خوارەوە دەژیاین، دوو ژووری بچووکی بەرامبەر بەیەک بوون، دوو پەنجەرەی مامناوەند، لەسەر رووی کۆڵان بوو ژوورەکانی لە تاریکی پاراست بوو، لەگەڵ ئەوەشدا زۆر بە ئاسانی گوێمان لە تەپەی پێی ئەو رێبوارانە دەبوو کە بە بەردەم ماڵەکەماندا تێپەردەبوون، ئێستاشی لەگەڵدا بێت تەپەی پێی ھیوا دەناسمەوە، ھیوا شەوگەڕ بوو. بە رۆژ دەگمەن دەردەکەوت، دەنگی پێیەکانی لە دەنگی پێی ئەسپێکی رەسەنی ماندوو دەچوو کە جەستەی سوارێکی خانەدانی بێگیانی ھەڵگرتبێت، بەدرێژایی شەو بە کۆڵانەکەدا دەھات و دەچوو تا ئەو جێگایەی ئیتر نەیدەتوانی بیربکاتەوە، ئیدی دادەنیشت و پشتی دەنا بەدیواری ژێر پەنجەرەی ژوورەکەمەوە، ملوانکە چل و دوو دەنکییەکەی کە لە فاسۆلیای سپی دروستی کردبوو، لە ملی دەردەھێنا و تێر بۆنی دەنکەکانی دەکردن و یەک یەک ماچی دەکردن، ھەردەنکێک بۆ ھیوا نیشتمانێک بوو کە بەشێوەی ھەڵکۆڵین سیمبووڵی لەسەر نەخشاندبوون، لەگەل ئەوەی نیگارکێشێکی زۆر بەتوانا بوو، لە ھونەری میناتۆریشدا کەم وێنەبوو، رەنگی، سپی، شین، زەرد، رەش، کە ئاماژەن بۆ ھەر چوار ئاراستەکەی ئاسمان، باڵی کێشابوو بەسەر زۆربەی کارەکانیدا، بۆ ئەوەی واھەست نەکات من گوێ لە قسەکانی دەگرم، گڵۆپەکەم دەکوژاندەوە و پشتم دەنا بەو بەشە دیوارەی ئەو پشتی پێوەدابوو، گەرچی دیوارێکی بێروح و سارد بوو، بەڵام ئەو مەودایەی نێوانمان بۆ خۆی گۆڕەپانی دەیەھا چیرۆکی نەبیستراوبوون، کە بۆ من ئازارێکی چێژبەخش بوو، وەک ئەوەی لە ئاوەدانیدا نەبێت، بەدەم چەند دەنکێکیانەوە پێکەنینێکی دڵرەق و بێبەزەیانەی دەھاتێ و لەپڕ قاقایەکی تاڵی گاڵتە جاڕانەی لێدەدا و بە(شیفا)ی خوای سەمای گەردوونی ناو فاسۆلیاکەی دەگوت، ئێ خۆ رۆژی کردنەوەی پێشانگاکەم بە تەنھا تۆم نمایش نەکردبوو، بۆ لەگەڵ تابلۆکەی (سایکی) نەڕۆیشت کاتێ دەیەوێت بچێتە نێو باخچەی (کوپیدس)؟ ئەزانی بێجگە لە تۆ ئەو سێ رۆژە، ھەشتاو ھەشت کاری خۆمم نمایش کرد، دیارە تۆ ئەو دەرگا ھەڵەیەبووی کە بەرووی چارەنووسی مندا کرایتەوە. من و ھیوا لە وێنەیەکی بچووکی ناو دەنکێک فاسۆلیاوە، دەروازەیەکی گەورەمان بۆ خۆشەویستی کردەوە، دەستمان کرد بەگەشتکردن بەناو باخچەکانی مەستبووندا ئەوەندە سەرمەست بووین، کە ھۆش و ھەستمان وەک جاران ئاسایی نەبوو، بەشێوەیەک بە روخسارمانەوە دەبینرا کە خۆشمان پێمان سەیربوو، عەشقێکی کریستاڵی لە رۆحماندا دروست ببوو، ئەزموونی ھەموو جۆرەکانی خۆشەویستیمان دەکرد، ھیچ شتێک لەوە خۆشتر نەبوو بۆم، کاتێک لە باخچەکاندا بەدوای گوڵە شاراوەکانی خۆشبەختیدا دەگەڕاین. ھیوا وەک ئەوەی شتێکی سەردیوار بۆ خەڵک بخوێنێتەوە بە دەنگی بەرز پێیدەگوتم، خۆشمدەوێیت، ئەو چل و دوو دەنکە فاسۆلیایە کە وەک ملوانکە ھۆنیبوویەوە بەدەر لەو دەنکەیەی کە شیڤای تیا ھەڵکۆڵی بوو، دەنکەکانی تر وێنەی شوێن و ژوانەکانمان بوو لەگەل رۆژ و مانگ و ساڵەکەی، ھەندێک ھێمای سەیر و سەمەرەی تیابوو تێگەیشتن لێی بۆ من ئاستەم بوو، ھیواش شیکاری بۆ نەدەکردم بەپێکەنینەوە دەیگوت لێیان گەڕێ بۆ رۆژی خۆی .\nکاتێک چاوەکانی دەچووە سەر ئەو دەنکانەی کە داینابوو لەکاتی خۆیدا شیکاریم بۆ بکات، دایدەخستن و دەستی دەکرد بە گریان و ھاواری دەکرد، نا، نەفرەتی نا. چەند جارێک ئەمەی دووبارە دەکردەوە، تا گرێ رۆحییەکانی خاڵی دەکردەوە و ھەڵدەستاو، کۆڵانەکەی بەجێدەھێشت و جار لەدوای جار تەپەی پێیەکانی دوور دەکەوتنەوە، وەک ئاواز و گورانی مەلێک تەنیا دەھاتە بەرگوێم کە لە دورەوە بۆ مەعشوقەکەی چریکە دەکات، تا دەمەوبەیان لە ژوورەکەدا دەستم دەکرد بەھاتوچۆ تا ئەو جێگایەی منیش لەبیرکردنەوە دەکەوتم. دووبارە دەچوومە باوەشی ئەو دیوارەی ئەو پشتی پێوەدابوو، بەدەم گریانەوە پۆزشم بۆ دەھێنایەوە.\nھەندێجار ناھۆشمەندی کۆمەڵگا کارەساتی گەورە دەخوڵقێنێت و دەبنە ھۆی رۆخاندن و لەناودانی تاک و بەتایبەت وێرانکردن و داڕمانی دینامێکی دەروونی، ئیدی موریدە دڵسۆزەکانی ناو مێشک و جەستە ئیرادەی خۆیان لەدەست دەدەن و چارەنووسی کەسایەتی لە قووڵایی و لە چاڵە تاریکییە نەناسراوەکی ناخدا فڕێدەدرێت.\nچواردەی ئۆکتۆبەر بوو. کەشوهەوا ھیچ جیاوازیەکی ئەوتۆی لەگەڵ پاییزکانی ساڵانی رابردوو نەبوو ، گەڵاکان ھەر لەوەریندابوون، شەوەکانی درێژ و رۆژەکانی کورت، میوە پایزییەکان قۆرغی دوکانەکانی میوە فرۆشەکانیان کردبوو، نازانم بۆ ئەو شەودڵم زۆری لێکردم پێش ھیوا بگەمە قاوەخانەکەی لەنجە، دەمزانی شتێک روودەدا کە پێدەچێت خراپ بێت، بەڵام دەکرێت شتێکی باشیش بێت، لەنجە باڵا بەرزێکی کەم گۆشت بوو، پێستێکی تەنکی سافی ھەبوو سروشتی وابوو زیاتر حەزی بەقژی کورت دەکرد و جل و بەرگی کوڕانەشی لەبەر دەکرد، ھەر لە سەرەتای قۆناغی منداڵییەوە، لە رێگای براکانییەوە تێکەڵ بە کوڕی گەڕەک دەبێت و سروشتی کچێنی خۆی ون دەکات، لەنجە خاوەنی ئەو قاوەخانەیە بوو کە ئەوشەوە ھەنگاوەکانمی تیا کپ بوونەوە و چاوەڕێی ھیوام لێدەکرد، ئەو بە پەیوەندێکەی نێوان من و ھیوای دەزانی، جارجاریش لامان دادەنیشت و چا یا قاوەیەکی لەلا دەخواردینەوە، بەڵام ھەر زوو بیانوویەکی بۆ رۆیشتن دەدۆزیەوە و جێی دەھێشتین، بۆ ئەوەی ئێمە تێر دڵی خۆمان قسە بکەین، جووڵانەوەکانم نائاشنابوون بە خۆم، تووشی پەشۆکان و دڵەڕاوکێی بەردەوام ھاتبووم تا ئاستی نەمانی پەیوەندی بەخۆمەوە، دیاربوو لەنجە ھەستی بەو شلەژانەم کردبوو کە وەک توێژاڵێکی تەنک بەسەر روخسارمەوە بوو، بۆیە ھات و پرسیاری ھیوای لێکردم، وتم ھاکا پیدابوو، پێشی وتم ڤیان دوێنێ لێرە بووە ھەواڵی من و ھیوای پرسی بوو، رێک لەوکاتەدا شریخەی ئیستۆپی ئۆتۆمۆبیلێک کافتریاکەی پڕکرد، چەند کوڕ و کچێک بە ھەڵەداوان لە دەرگای کافتریاکە دەرپەڕین و رووەو شوێنی رووداوە رۆیشتن، یەکێک ھاواری کرد، من بینیم تایەی ئۆتۆمۆبێلەکە بەسەر لەشیدا رۆیشت، ئەوی تر دەیگوت ھێشتا ماوە وەک ئەوەی چاوەڕێی کۆتا ئامێزی ئازیزترینی بێت، کچێکش کە پێشتر بەرامبەر مێزەکەی من دانیشتبوو لەقاوەخانەکە، گەڕایەوە سەر مێزەکەی خۆی و توند دەستەکانی خستبووە سەر گوێیەکانی نەیدەویست ھیچی تر دەربارەی ئەو رووداوە گوێ لێبێت، کەسێکی دیکە وتی: من چەند جارێک لێرە بینیوومە دیارە دەیویست بێت بۆ ئێرە، لەگەل قسەکردنی لە گۆشەنیگایەکەوە سەیری دەکردم، ئەوەی نەیتوانی بەدەم پێم بلێت، لە رێی چاوەکانیەوە لێی تێگەیشتم، لەنجەش گەڕایەوە ناو قاوەخانەکە و بە گریانەوە رووە و من ھات و پاشان دەستی کردە ملم و گوتی: ھێشتا گوڵەکانی توند بە دەستەوە گرتووە، رەنگە چاوەڕێی تۆ بکات لێی وەرگریت شنۆ، رەنگە ھەستی بەوەکردبێت تو ئیمڕۆ دێیت، یا بینیوتی کاتێک خۆت کردووە بە ئێرەدا. شنۆ، ھیوا سەرتاپای لەشی خوێناوی بوو، چاوەکانی پڕ بوون لە فرمێسک و گوتی: بە شنۆ بڵێ لێم ببورێت ئەمڕۆ نەمتوانی بیبینم، شنۆ تۆبڵێیت خودا روحم بەو بێکەسیەی بکات و نەمرێت، جارێکی کە بە زەمبیلە گوڵەکانەوە خۆی بکات بەقاوەخانەکەدا و بەزەدەخەنەیەکەوە، بەدەنگی پڕ لە شەرم و بەرائەتەوە پێت بڵێ گوڵێک بۆ خۆشەویستەکەت ناکڕیت، ئیتر من لەو کاتدا زانیم ڤیانی گوڵفرۆش بووە ئۆتۆمبێلەکە لێداوە نەک ھیوا، گەرچی بۆ من ھەردووکیان ھەر خۆشەویست بوون، بەڵام ئەمە راستییەکی حاشاھەڵنەگرە، خۆشەویستی کەسێک بۆ کەسێکی تر دەگۆرێت بە پێی ھەموو پێوەرەکانی ژیان، دوای چەند رۆژێک ڤیان بەھۆش خۆی دێتەوە بەڵام ناتوانێت وەک جاران گوڵفرۆشی بکات، لەبەر ئەوەی کاتی رووداوەکە حەوزی دەشکێت، ھیوا شەبقە پەمەییەکەی ڤیان لەسەر دەکات و زەمبیلە حەسیرییەکەی پڕ دەکات لە گوڵ و لەبری ئەو دەست دەکات بە گوڵفرۆشتن، ھەرکاتێکیش ژوانمان ھەبوایە لە قاوەخانەکەی لەنجە، یەکەم جار رۆڵی ڤیانی دەبینی و رێک وەک ئەو چاوەکانی دادەخست و لە شەرما ملی کەمێک کەچ دەکرد و دەیگوت، گوڵ بۆ خۆشەویستەکەت ناکڕیت؟ نزیکەی سێ مانگ دەبوو، ھیوا گوڵی دەفڕۆشت و ڤیانیش لە جێگاکەی ھیوا بەرامبەر بە من دادەنیشت لەجامخانە شووشەکەوە لەسەر عەرەبانەی پێداویستی تایبەتەکەی بە ھەڵسوکەوتی ھیوا پێدەکەنی کە چۆن وەک نمایشکارێکی سێرک شۆفێرو سەرنشینانی ناو ئۆتۆمبێلەکان و ئەو پیادەڕەوانەی بەو ناوەدا تێدەپەڕین دەیانخاتە پێکەنین، ئەگەرچی چەند جارێک پێم وت کاتەکەمان زور ناسکە و تۆ چەند رژێکە دایکت و دووپوورت ناردووە بۆ خوازبێنی من، واز لەم گوڵ فرۆشتنەبێنە، من باوک و براکانی خۆم باش دەناسم دەزانم لە چ مەعدەنێک دروست بوون، بەڵام گوێی بە قسەکانم نەدا و گوتی: بەس من دەزانم دڵخۆشکردنی منداڵێک لە کاتی رووداوێکی وەھادا چەند چێژبەخشە، رەوشتی وابوو ھەمیشە کارەکانی لە دەوروبەری دەشاردەوە و حەزی نەدەکرد کەس لە ژیانی تێبگات، ئەوەش بەلای منەوە یەکێکە لە خەسڵەتە جوانەکانی مرۆڤ، من بۆخۆشم زۆرتر گوێ دەگرم و کەمتر قسە دەکەم، ھەموو شتێک نامخاتە پێکەنین، بەڵام کاتێک پێدەکەنم لە قووڵایی دڵمەوە پێدەکەنم، ھەربۆیە لە ئاھەنگی رۆژی لە دایکبوونی لەنجەدا یەکێک لە ھاوڕێ کوڕەکانی بە لەنجە دەڵێت: ئەم ھاوڕێ لوت بەرزەت لەکوێ پیداکردووە، نەپێدەکەنێ و نەقسە لەگەڵ کەس دەکات، رەنگە بە جوانییەکەی خۆی بنازێت. شنۆ کچێکی تازە ھەڵچوو، جوانێکی کەمەر شکێن بوو، باڵابەرزێکی لێوتەنکی چاو خوماری بوو، بەھۆی جوانییە باوەڕ پێنەکراوەکەیەوە جۆرێک لە لوتبەرزی و خۆبەزلزانی لە ھەڵسوکەوتیدا بەدی دەکرا، ئەوەی کە دەبینرا و دەبیسترا، زۆرکەس پێی وابوو نازی جوانێکەیەتی، لەراستیدا ھۆکارەکەشی ھەر ئەوەبوو.\nرێک لەو کاتەدا لەنجە خەریکی بڕینی کێکەکەبوو، منیش سەرگەرمی وێنەگرتن بووم دایکم زەنگی بۆ لێڵدام و دوای ھەواڵ پرسینم پێی گوتم: دەبێت زوو بگەڕێمەوە بۆ ماڵەوە، بۆ نان خواردن باوکم بانگیشی خاڵە تاھیر و مامە جەزامی کردووە، دیاربوو بانگێشکردنی خاڵم و مام پەیوەندی راستەوخۆی ھەبوو بە داواکردنەکەی منەوە، بۆیە ھەر زوو گەڕامەوە ماڵەوە و ئاھەنگەکەم جێھێشت و سوپاسی لەنجەم کرد بۆ بانگێشکردنەکەم، لەبەردەم دەرگای ماڵەوە لەو کاتەدا دەستم کرد بە جانتاکەمدا بۆ کلیلەکە دەگەرام، شووشە عەترەکەم بەردەست کەوت کە دەبوو، بەبۆنەی رۆژی لە دایکبوونەکەیەوە پێشکەشی لەنجەی بکەم، کەوتمە سەرزەنشتکردنی خۆم و بەبۆڵە بۆڵ، خۆم کرد بە ماڵەوەدا.\nدوای نان خواردنی ئێوارە، بەدەم چاخواردنەوە باوکم بانگی کردم و لەلای خۆیەوە داینیشاندم، تاھیر و جەزا و براکانم ھەموویان پێکەوە سەیریان دەکردم، وەک کارێکی ئابڕووبەرانەم کردبێت، پاش چەند کۆکەیەکی درۆین باوکم بێدەنگی شکاند و گوتی: تۆ دەتەوێت شووبکەی بەشێتێک و حەیا و ئابڕووی من و براو کەس و خزمەکانت ببەیت؟ باوکە تۆ باسی کێ دەکەیت؟ باسی ھیوا شێت دەکەم، ھیوا ئەوەی لە من شاردبۆوە کە لە دووی سەرەتایی دەبێت لەکاتی گەڕانەوە بۆ ماڵەوە لە رێی قوتابخانە بەسەر دار توەکەی بەردەم ماڵە دروسێکەیان سەردەکەوێت و لە کاتی تەکاندنی لقێک لە دارتوەکە قاچی دەترازێت و دەکەوێتە خوارەوە و سەری بەر شۆستەی شەقامەکە دەکەوێت و بۆ ماوەیەک تووشی لەبیرچوونەوە دەبێت و ناوی ھاوڕێکانی بیر دەچێتەوە و لەو کاتەوە کوڕانی گەڕەک ناوی ھیوا شێتی بەسەردادەبڕن، کاتێک براو ئامۆزاکانم بەدوای باری کەسایەتی ھیوادا دەگەڕێن. خۆیان دەکەن بەو دوکانەی کە شەوانە ھیوا و ھاوڕێکانی لێی کۆدەبوونەوە، دوای سڵاوکردنیان.\nبراکەم رووی دەمی دەکاتە یەکێک لە کوڕانی بەردەم دووکانەکە و دەپرسێت کەستان ھیوا دەناسن؟ یەکێک لە کوڕەکان وتی: کاکی من ئێمە کەسێک دەناسین بەناوی ھیواوە و نیگارکێشە، بەڵام ھەتا نەڵێیت ھیوا شێت کەس نایناسێت، بە پێکەنینەوە روو دەکاتە ھاوڕێکانی دەڵێت کوڕینە وانییە؟ ھەموویان گەواھی دەدەن کە تا نەڵێیت ھیوا شێت لێرە کەس نایناسێت. کاتێک ھیوا دەزانێت ھۆکارچییە کەمنی نادەنێ، لەو رۆژەوە بە تەواوی شێت دەبێت.\nتێبینی، زۆر ببوورە بەرێز مامۆستا میشێل ئەگەر ھەڵەی رێنووسم زۆر بێت یا نەمتوانیبێت لەبەر ناتەواویی رستە لەرووی گرامەرەوە باش لە چیرۆکەکەم تێنەگەیشتبی دەزانم تۆ تەنھا مەبەستتە بزانی ئێمەی خوێندکاری تۆ تا چەند ئەزموونمان لەگەڵ زمانی ھۆڵەندی ھەیە، بەڵام ئەمەی من بۆم نووسیویت چیرۆکی راستەقینەی من بوو…بەروار… دانهاخ.\n823 جار بینراوە\nئەوەی کەژاڵ دەیبینێ\nئارام حه‌مه:له داهاتوویه‌كی دووره‌وه رووداوه‌كان ده‌گێڕمه‌وه\nمۆسیقاناسانی كورد له روانگه‌ی ره‌خنه‌وه


ئۆزان ئەسکەندەری - ویکیپیدیا، ئینسایکڵۆپیدیای ئازاد\nÛzan êskenderî - اوزان اسکندری - Uzan Eskandari\nئۆزان ئەسکەندەری گوندێکە، کەوتووەتە گوندەواری تورکەمان، ناوچەی ناوەندی شارستانی ورمێ، شارستانی ورمێ، پارێزگای ورمێ، ڕۆژھەڵاتی کوردستان، ئێران.\nئۆزان ئەسکەندەری ھاوسنوورە لەگەڵ ئەم گوندانە:\nلە باکوورەوە لەگەڵ گوندی تورکەمان.\nلە باشوورەوە لەگەڵ گوندی ئەلقیان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٣٣٣) کەس و (٨٣) خێزان بووە.\nوەرگیراو لە «https://ckb.wikipedia.org/w/index.php?title=ئۆزان_ئەسکەندەری&oldid=907486»\nئەم پەڕەیە دواجار لە ١٤:٥٠ی ٨ی شوباتی ٢٠٢٢ نوێ کراوەتەوە.


هەواڵ / جیهان :: 13/06/2019 :: 362 جار بینراوە\nسایتى ئینتەرسبت ناوى کەسێکى ئاشکراکرد، کە ئیمارات وەکو سیخوڕێک لەناو ناوەندە داراییەکانى ئەمریکا چاندبووى تاکو سیخوڕى بکاتە سەر ئیدارەى ترامپ و زانیارى هەواڵگرى سیاسەتەکانى ترامپ بەرامبەر رۆژهەڵاتى ناوڕاست بۆ ئیمارات بگوازێتەوە.\nسایتەکە ئاشکرایکردووە: لە مانگى کانونى دووەمى 2017 و سێ رۆژ پێش ئەوەى دۆناڵد ترامپ پۆستى سەرۆکایەتى ئەمریکا وەربگرێت، تۆماس باراک کە سەرۆکى لیژنەى پێدانى پۆستى سەرۆکایەتى و هاوڕێیەکى نزیکى ترامپ بوو، بە بۆنەى سەرکەوتنى ترامپ و وەرگرتنى ئەو پۆستە، بزنسمانێکى ئیماراتى هاوبەشى خۆى بەناوى (راشد ئال مالیک) بانگهێشتى خوانێک کرد کە 100 لێپرسراوى دیبلۆماسى ئامادەى بوون.\nبەپێی لێکۆڵینەوەیەکى دورودرێژى ئەو سایتە، هەواڵگرى ئەمریکا بۆى دەرکەوت کە ئال مالیک بەدرێژایی ساڵى 2017 سیخوڕى کردووە و زانیارى سیاسەتەکانى ترامپى بەرامبەر رۆژهەڵاتى ناوڕاست بۆ وڵاتى ئیمارات گواستۆتەوە.\nئەوەشى خستۆتەڕوو: ئال مالیک لە برى ئەو سیخوڕیکردنە مانگانە 10 هەزار دۆلارى پێدراوە.


MONDAY, 22 APRIL 2019 - 20:16\nبەشی ئێران- کۆشکی سپی ڕایگەیاند لێخۆشبوون لەو 8 وڵاتەی نەوتی ئێرانیان دەکڕی درێژ ناکرێتەوە و ئامانجیان ئەوەیە فرۆشتنی نەوتی ئێران بە تەواوەتی پەک بخەن. وەزارەتی دەەرەوەی ئێرانیش بە فەرمی ڕایگەیاند بە زووترین کات هەڵوێستیان دەبێت و بڕیاری پێویست بۆ ئەو بابەتە دەردەکەن.\nئێوارەی ئەمڕۆ دووشەمە 22ی نیسان کۆشکی سپی بە فەرمی ڕایگەیاند بەنیازن فروشتنی نەوتی ئێران بە تەواوەتی پەک بخەن هەر بەو بۆنەیەشەوە ئەو لێخۆشبوونەی بە 8 وڵاتی جیهان درابوو بۆ کڕینی نەوتی ئێران، ڕژۆی 2ی ئایار کۆتایی دێت و ماوەی لێخۆشبوونەکەش درێژ ناکرێتەوە.\nمایک پۆمپیۆ وەزیری دەرەوەی ئەمریکا لە پرێس کونفڕانسێکدا ڕایگەیاند ئامانجی ئیدارەی ترەمپ ئەوەیە فەشەل بە کەرتی ئابووریی ئێران بهێنێت و بەو مەبەستەش گەمارۆی خستۆتە سەر کەرتی نەوتی ئێران و هەر وڵاتێک پاش 2ی ئایار نەوتی ئێران بکڕێت گەمارۆی قورسی ئەمریکای دەخرێتە سەر.\nهاوکات لەگەڵ ڕاگەیێندرانی ئەو هەواڵە نرخی نەوت لە بازاڕەکانی جیهاندا ڕووی لە بەرزبوونەوە کرد و گەیشتە سنووری 74 دۆلار و ئەوەش پەرە بە نیگەرانییەکان بۆ بەرزبوونەوەی زیاتری نرخی نەوت دەدات.\nوەزیری دەرەوەی ئەمریکا ئەوەش ڕاگەیاند کە دوو وڵاتی سعوودیە و ئیمارات بەڵێنیان داوە کورتهێنانی نەوت لە بازاڕەکاندا قەرەبوو بکەنەوە و ببنە جێگرەوەی ئێران بۆ فرۆشتنی نەوت و هەوڵ دەدەن هاوکێشەی نرخی نەوت تێکنەچێت.\nبڕیارەکەی ئیدارەی ترەمپ لە کاتێکدایە کە زۆرینەی چاودێرانی سیاسی و ئابووری لە سەر ئەو بڕوایەن قەرەبووکردنەوەی کورتهێنانی 2 ملوێن بەرمیل نەوت لە ڕۆژدا کارێکی ئاسان نییە و بە سعوودیە و ئیمارات جێبەجێ ناکرێت.\nهاوکات ژمارەیێک چاودێری ئابووری و سیاسی لە ناوخۆ و دەرەوەی ئێرانیش دەڵێن هەرگیز مومکین نیە ئەمریکا بتوانێت فرۆشتنی نەوتی ئێران بە تەواوەتی پەک بخات لەبەر ئەوەی ئێران دەرەچەی بۆ فرۆشتنی نافەرمیی نەوت دۆزیوەتەوە و بە تەنیا وڵاتی چین ڕۆژانە زیاتر لە 700 هەزار بەرمیل نەوت لە ئێران دەکڕێت و هەرگیز ئامادە نییە لەو نەوتە هەرزانەی ئێران بەو کوالێتییە بەرزەوە خۆش ببێت. تورکیا و هندستان و عێراق و ڕووسیاش هاوپەیمانی ستراتێجیی ئێرانن و دەتوانن لە سزا ئابوورییەکانی ئەمریکادا یارمەتیی تاران بدەن.\nپاش ڕاگەیاندنەکەی کۆشکی سپی و پرێس کونفڕانسەکەی وەزیری دەرەوەی ئەمریکا، کاردانەوە و هەڵوێستی جیاجیا پیشان دران.\nوتەبێژی وەزارەتی دەرەوەی ئێران لەبارەی لێدوانەکەی وەزیری دەرەوەی ئەمریکاوە ڕایگەیاند: بڕیارە پێشووەکەی ئەمریکا پێچەوانەی پەیڕەوی دەولی بوو حسابی یاساییی بۆ نەدەکرا و ئێستاش بە هەمان شێوە ئیدارەی ترەمپ بڕیارێکی نالۆژیکیی دیکە دەردەکات. وەزارەتی دەرەوەی ئێران بە وردی خوێندنەوە بۆ بڕیارەکە دەکات و پاش کۆ کردنەوەی زانیاری و داتاکان و لێکدانەوەی وردی بابەتەکان ڕاپۆرتی گشتی ئامادە دەکرێت و پێشکەش بە دەستەی سەرۆکایەتیی وڵاتی ئێران دەکرێت پاشان بڕیاری پێویستی لەبارەوە دەردەکرێت.


کاتەکانی بانگ – کوردستان App Apk For PC Windows 10 8 7 Download |\nApps, Lifestyle March 10, 2018 13:53\nکاتەکانی بانگ - کوردستان 4.0 For Pc / Laptop / Dekstop Windows Basic Information\nVote : 1,532\nKeyword : کاتەکانی بانگ - کوردستان\nPackage Name : air.com.AhmadChiwaey.KatiBangakanKu\nUpdate On : 2014-04-28\n(ڕێنمایی زۆر گرنگ بۆ دابەزاند و چۆنیەتیئیشپێکردن)\nئەگەر دوا وەشانی “کاتەکانی بانگ”ت دابەزاندوە ئەوا ڕەشیبکەرەوەئەم خاڵانەی خوارەوە ڕەچاوبکە:-\n1. پێش ئەوەی بەرنامەی “کاتەکانی بانگ” دابەزێنیت پێویستە Adob Airhttps://play.google.com/store/apps/details?id=com.adobe.air ئەمبەرنامەیە دابەزێنیت\n2. دوای دابەزاندني Adob Air ئەوا دواتر “کاتەکانی بانگ” دابەزێنەو بیکەرەوە و بەبێ کێشە کاردەکات.\n1. لە گۆگڵ پلەی لە شوێنی بەدواگەڕان ووشەی Adobe Air بنووسە یاخودئەم لینکەی خوارەوە کۆپی بکەو بیکەرەوە\n5 Image Tutorial کاتەکانی بانگ – کوردستان App Apk For PC Windows 10 8 7 Download\n3.0 كاتی بانگه‌كان به‌كاتی هه‌ر چوار پارێزگای هه‌رێمیكوردستان\nچوار پارێزگا له‌یه‌ك به‌رنامه‌دایه كۆكراوه‌ته‌وه به‌كارهێنانیزۆر\nبۆ ده‌ستكه‌وتنی هه‌مان به‌رنامه بۆ كۆمپیوته‌ر سه‌ردانی ئه‌ملینكه بكه\nHow to Install کاتەکانی بانگ – کوردستان on a PC Windows?\nSince کاتەکانی بانگ – کوردستان is basically designed for android platform, it is essential to install BlueStacks Emulator on Windows based PC to make this app run perfecly.\nAfter the BlueStack Android Emulator is installed, open the the browser that avaliable on menu. And type https://appforpcwindows.download Also you can directly click this link کاتەکانی بانگ – کوردستان App Apk For PC Windows 10 8 7 Download for your browser. Alternative way, Just download کاتەکانی بانگ – کوردستان 4.0by following Download کاتەکانی بانگ – کوردستان 4.0\nOpen the کاتەکانی بانگ – کوردستان that you finished download before and double click the کاتەکانی بانگ – کوردستان app, and you will able to use کاتەکانی بانگ – کوردستان App For your PC Windows 10, 8 or 7.\nPC requirements for running کاتەکانی بانگ – کوردستان App On Dekstop/Laptop\nTo start using کاتەکانی بانگ – کوردستان for PC + BlueStacks emulator functionality can only maintain on PC (under Windows Vista, XP, 7, 8 and 10 versions) under certain conditions. The appliance must have a good and authentic graphics card, along with minimum 2GB RAM.\nHow does the کاتەکانی بانگ – کوردستان App/Apk work on PC?\nThe app کاتەکانی بانگ – کوردستان works in the same manner as it is applicable on other devices; especially driven on android and iOs platforms. However, BlueStacks becomes necessary for proper functioning of this utility application.\nTags: Download کاتەکانی بانگ - کوردستان for windows, how to use کاتەکانی بانگ - کوردستان on pc, کاتەکانی بانگ - کوردستان 4.0 App For Pc, کاتەکانی بانگ - کوردستان alternative for pc, کاتەکانی بانگ - کوردستان App for windows 7, کاتەکانی بانگ - کوردستان for pc download, کاتەکانی بانگ - کوردستان for pc windows 10, کاتەکانی بانگ - کوردستان for windows 8\nRelated Posts of "کاتەکانی بانگ – کوردستان App Apk For PC Windows 10 8 7 Download"